Uz brojne prisutne predstavnike AmCham kompanija članica, relevantnih državnih institucija, Ambasade SAD-a u Srbiji i USAID-a održana je godišnja konferencija posvećena oblasti spoljne trgovine. Pored značaja uspostavljanja Nacionalnog koordinacionog tela za olakšanje spoljne trgovine, jedno od ključnih pitanja, istaknuto na skupu, tiče se identifikacije i rešavanja prepreka na putu ka efikasnijim uvozno-izvoznim procedurama koje vode intenzivnijem ekonomskom rastu.\nU svom uvodnom govoru, Rasim Ljajić, potpredsednik Vlade i ministar za trgovinu, turizam i telekomunikacije, istakao je da je potrebno uložiti dodatni napor u dalji razvoj uvoza i izvoza Republike Srbije i uklanjanju carinskih i necarisnkih barijera. Ministar Ljajić je ovom prilikom zahvalio Američkoj privrednoj komori na pruženoj podršci u osnivanju Nacionalnog koordinacionog tela za olakšanje spoljne trgovine.\nNaglašavajući značaj osnivanja, Jelena Pavlović, prva potpredsednica Upravnog odbora AmCham-a, pozvala je i ostala poslovna udruženja da se uključe u rad ovog tela i daju svoj doprinos pojednostavljenju spoljno trgovinskih procedura. „Verujemo da će rad Koordinacionog tela dovesti do stvaranja ujednačenih, transparentnih i ravnomerno implementiranih procedura sa ciljem poboljšanja efikasnosti, uz očuvanje legitimnih regulatornih ciljeva“, izjavila je Jelena.\nAmbasador SAD u Srbiji, Kajl Skat, istakao je da osnivanje Nacionalnog koordinacionog tela za olakšanje spoljne trgovine predstavlja važnu prekretnicu za Srbiju i njenu lidersku ulogu u regionu, te da će ovaj korak približiti Srbiju članstvu u Svetskoj trgovinskoj organizaciji, kao i njenom pridruživanju Evropskoj uniji.\nAmCham-ov Odbor za olakšavanje spoljnje trgovine u kome učestvuje preko 50 kompanija iz različitih industrija već dve godine asistira Vladi Republike Srbije u racionalizaciji procedura i upravljanju protokom robe preko nacionalnih granica. Rezultat ovog predanog rada, i konstruktivne saradnje sa ministarstvom trgovine, ministarstvom finansija i Upravom Carina, je i formiranje Koordinacionog tela, koje predstavlja efikasni mehanizam koordinacije između javnog i privatnog sektora i doprinosi ubrzanju međunarodne trgovine i smanjenju troškova u spoljnotrgovinskom prometu.\nNakon uvodnih obraćanja, održana su dva panela koja se tiču uklanjanja necarinskih barijera kroz novoosnovano Nacionalno koordinaciono telo za olakšanje spoljne trgovine i uklanjanja necarinskih barijera u kontekstu CEFTA sporazuma i drugih regionalnih inicijativa.


Privodi se kraju renoviranje prve tri arteske česme u Zaječaru (VIDEO) – ZA česme\nObjavljeno 19/11/2018 20/11/2018\nProteklog vikenda kod renovirane česme u naselju Kraljevica obavljeni su završni radovi, naime izvršena je rekonstrukcija cevi u bunaru. Pre toga bušotina je očišćena i isprana, tako da je sada kompletna instalacija obnovljena. U subotu, 24. novembra na manifestaciji koja će biti organizovana kod Avnojske česme biće predstavljeni svi projekti rekonstrukcije i revitalizacije arteskih česama u Zaječaru.\nOd narednog vikenda renovirana česma u naselju Kraljevica biće svečano otvorena, tako da se ovih dana obavljaju završni radovi. U bunarskom delu zamenjena je kompletna instalacija i očekuje se, kada voda bude potekla, da protok bude veći bar za jednu trećinu, kaže Nikola Šarčević, koji obavlja poslove nadzora nad hidrogeološkim ispitivanjima:\n“Ovde iza mene možemo videti bušotinu sa koje je izvučeno cevovodom do mesta isticanja, odnosno do Avnojske česme i sada je trenutno u fazi rekonstrukcija cevi, to je takozvana metoda FUF, filter u filter. Ove cevi spuštamo, prethodno smo isprali, očistili bušotinu, sada spuštamo nove cevi da kada završimo radove dobijemo kako u nadzemnom delu novu česmi i u podzemnom delu, da instalacija kompletno bude nova.”\nOvakvom rekonstrukcijom bunara sprečava se prodor zagađenja gornjih površinskih voda u dubinu gde se nalaze kvalitetne arteske vode:\n“Pošto smo u prethodnim postupcima izvršili snimanje kamerom do dubine bušotine, utvrdili smo da je krajnja dubina 241 metar i utvrdili smo da su netipične cevi ugrađene, da je ova bušotina sama po sebi dosta stara, oko sto godina. Ovih dimenzija cevi jednostavno više nisu u tim mernim jedinicama i ovde je stavljen sistem koji se zove Open hole, znači bušotina bez filtera sa otvorenim delom odakle utiče voda, tako da je to netipično da se u neogenim sedimentima stavlja taj tip bušotine i zato sad ispravljamo i spuštamo ipak filtere u ove stare cevi.”\nPrvi put rađena je proširena analiza vode sa svih arteskih česama u gradu i utvrđeno je da kvalitet odgovara svim standardima.\nProjekat rekonstrukcije i revitalizacije arteskih česama realizuju Grad Zaječar, Udruženje “Za česme” i Kompanija Hajneken doo u Srbiji.\nOvaj medijski sadržaj je sufinansiran sredstvima Ministarstva zaštite životne sredine. Mišljenja i stavovi izraženi u emisiji su odgovornost autora i njegovih saradnika i ne predstavljaju nužno zvaničan stav Ministarstva zaštite životne sredine.


Mari Mari: Imam bore i višak\nMari Mari se sada pojavila na snimanju novogodišnjeg programa RTS-a, a mnogi su primetili da izgleda lepše nego ikad. Odabrala je dugačku elegantnu crnu haljinu, a kako kaže, iako smatra da ima višak kilograma i bore, oseća se dobro i zadovoljno.\nŠta je o svojoj privatnosti i tome kako sada živi otkrila pred našom kamerom, pogledajte u videu iznad.\nMuzičarka je, inače, 2011. godine proživela težak period kada je njena starija ćerka Una, koja je tada imala devet meseci, morala na operaciju.\nMari Mari na RTS-u\nNaime, tokom porodične posete prijateljima tada devetomesečna beba Una pala je sa visokog kreveta i zadobila frakturu lobanje, zbog čega je morala da bude operisana.\nDUGO JE NIJE BILO U JAVNOSTI Srpska pevačica je POP ZVEZDA, NESTALA je pre 10 godina, preživela traumu zbog ćerkine operacije, a pogledajte kako danas izgleda\n- Suprug i ja smo zaista doživeli veliki šok. Dugo sam to sebi prebacivala i krivica me je proganjala. Čini mi se da sam u jednom trenutku bol potisnula duboko u sebi i možda je on još zakopan. Bila sam svesna kako moram da shvatim i prihvatim da se takve stvari dešavaju, a potom bi me opet obuzimalo osećanje kako taj propust nisam sebi smela da dozvolim - izjavila je Mari Mari svojevremeno.\nOstale fotografije na kojima možete videti kako Mari Mari sada izgleda pogledajte u galeriji.\nAna se nakon velikog uspeha povukla sa scene, a sada priznala: "Bila sam ćelava"


Back TURIZAM TURISTIČKE ORGANIZACIJE EU donacija materijala i opreme novosadskim hotelima i hostelima\nutorak, 27 april 2021 10:00\nDistribucija „Čisto i sigurno“ materijala je donirana svim novosadskim hotelima direktno. Paketi opreme su stigli i do Turističke organizacije Grada Novog Sada, koja je dobijenu opremu i materijal dodelila objektima turističke privrede koji nisu bili obuhvaćeni direktnom donacijom, na ovaj način se priključila sprečavanju širenja virusa Sars-Covid - 19 i pružila podršku i pomoć ugostiteljskim objektima i pružaocima usluga smeštaja. Doniranu opremu su dobili „Salaš 137“ kao i tri hostela: „Hostel Sova”, „Hostel A&A”, „Hostel City” , kojima će ova pomoć mnogo značiti zbog očekivane veće frekvencije gostiju u njihovim objektima u predstojećem periodu.\nBudući da će Novi Sad 2022. godine nositi titulu Evropske prestonice kulture, u planu su mnogi događaji koji će doprineti većem broju posetilaca u ustanovama kulture, te je pored navedenih smeštajno-ugostiteljskih objekata, dezinfekcioni materijal dostavljen je i ustanovama kulture u Novom Sadu i to Muzeju grada Novog Sada i Fondaciji „Novi Sad 2022 - Evropska prestonica kulture“, odnosno za Kulturnu stanicu „Svilara“ .\nPored podrške turizmu kroz „Čisto i sigurno“, EU je kroz projekat „#EUzaTebe - za kulturno nasleđe i turizam“ već opredelila milion evra, kao bespovratnu pomoć privatnom turističkom sektoru istočne i jugoistočne Srbije. Ovom donacijom EU je značajno doprinela otklanjanju posledica izazvane pandemijom i omogućila mnogim privatnicima da poboljšaju svoje turističke usluge.\n„#EUzaTebe - za kulturno nasleđe i turizam“ je projekat koji je svoj rad započeo pre izbijanje pandemije, novembra 2019, sa ciljem da podstakne razvoj turizma u istočnoj Srbiji i Donjem Podunavlju. Projekat finansiraju Evropska unija i Vlada Savezne Republike Nemačke, a sprovodi Nemačka organizacija za međunarodnu saradnju GIZ.


Istraživanje dovelo u pitanje proces odobravanja lekova protiv raka | EurActiv Srbija\nIstraživanje dovelo u pitanje proces odobravanja lekova protiv raka\nObjavljeno : 12.10.2017.\t Tweet\nZa samo polovinu lekova za lečenje kancera za koje je Evropska agencija za lekove dala odobrenje u poslednjih nekoliko godina kasnije se pokazalo da su pomogli pacijentima da žive duže ili da im život bude bolji, pokazala je nova studija. Naučnici upozoravaju da veliki broj lekova stiže na tržište a da nisu prošli klinička ispitivanja. Takođe ukazuju da regulatori ne traže od proizvođača da dokažu da su njihovi proizvodi unapredili ili produžili život pacijentima obolelim od raka.\nNaučnici iz Velike Britanije i Letonije analizirali su izveštaje evropskih regulatora o odobrenjima lekova protiv kancera između 2009. i 2013. i utvrdili da su mnoga odobrenja data na osnovu inicijlanih parametara koji ukazuju da lek može da unapredi zdravlje, npr. smanjenjem tumora.\nU tom periodu Evropska agencija za lekove (EMA) dala je zeleno svetlo za 48 lekova za upotrebu u 68 različitih stanja. Istraživači su utvrdili da je kod upotrebe u 35 stanja primećeno značajno poboljšanje a u 33 je rezultat bio "nepouzdan".\nBrojni regulatori, uključujući Američku agenciju za hranu i lekove, često odobravaju lekove na osnovu početnih rezultata jer su potrebne godine da se dođe do pouzdanih zaključaka o efikasnosti nekog leka. U istraživanju je 39 od 69 odobrenja bilo zasnovano na surogatnim parametrima koji se koriste kao zamena za kliničke.\n"Iznenadilo nas je koliki deo lekova stiže na tržište bez dokaza", rekao je Husein Naci sa Londonske škole ekonomije i političkih nauka, jedan od autora studije.\nEvropska agencija za lekove nije želela da komentariše rezultate istraživanja.\nNaci kaže da, s obzirom da regulatori ne traže od proizvođača lekova da dokažu da su njihovi proizvodi unapredili ili produžili život, farmaceutske kompanije nemaju mnogo razloga da pruže ozbiljnije dokaze da njihovi lekovi deluju.\nMeđutim, u brojnim evropskim državama sa univerzalnom zdravstvenom negom, nacionalna zdravstva imaju strože sisteme odlučivanja o terapiiji protiv kancera koju pacijent prima nakon što stručnjaci odmere da li je još nekoliko meseci života vredno često toksičnih pratećih efekata i visoke cene leka.\nMeđu lekovima za koje se pokazalo da pomažu pacijentima su 23 leka protiv raka.\nIpak, kada je reč o nekim drugim lekovima, istraživači su utvrdili da su im rezultati često "marginalni".\nRezultati istraživanja su otrežnjujući, smatra profesor Univerziteta za zdravlje i nauku Oregona Vinaj Prasad.\nOn kaže da je većina lekova protiv raka, koji koštaju oko 100.000 godišnje po tretmanu, odobrena na bazi "neplodnih i neproverenih" početnih parmetara i zato proglašava regulatorni sistem "slomljenim".\nIstraživači su priznali ograničenja njihove studije, uključujući nekoliko slučajeva u kojima su rezultati nepotpuni ili dvosmisleni.\nViša savetnica u britanskoj humanitarnoj organizaciji Centar za istraživanje raka Rouz Grej (Rose Gray) rekla je da trend personalizovanog lečenja raka može da dovede u pitanje podatke o efikasnosti lekova pošto ti tretmani često ciljaju na male grupe pacijenata sa određenim genetskim osobinama.\nUprkos činjenici da mnogi novi lekovi mogu samo da produže život pacijenta za nekoliko nedelja ili meseci, i takav rezultat može da bude vredan, rekla je Grej. "Pacijentima koji se bliže kraju života, svaki dan je važan", istakla je ona.\n: Farmaceutska industrija treba da brine o pacijentima, ne o profitu\n: Cene lekova u žiži nakon skandala u Italiji\n: Muškarci umiru od raka pluća, žene od raka dojke\n: U svetu od neprenosivih bolesti umre 38 miliona ljudi\n: Evropske bolničke apoteke žale se na nestašicu lekova


U prvih šest meseci za 13,9 odsto veći izvoz hrane – Info Centar Juga\nU prvih šest meseci za 13,9 odsto veći izvoz hrane\nPotpredsednik Vlade Republike Srbije i ministar poljoprivrede, šumarstva i vodoprivrede Branislav Nedimović izjavio je danas da je u prvih šest meseci ove godine izvoz hrane za 13,9 odsto veći nego prošle rekordne godine, što uliva dodatnu sigurnost da imamo tržišta na koja možemo da izvezemo sav višak.\nNedimović je, prilikom otvaranja nacionalnog dijaloga o prehrambenim sistemima, rekao da je, iako imamo tržišta na koja izvozimo višak, pred državom izazov da taj izvoz očuva.\nKada uđemo u strukturu tog viška, kako je dodao, onda imamo razlog i za bojazan, pre svega što u ovom trenutku to dobro zvuči za ratarske kulture, kao što su pšenica i kukuruz, koje imaju rekordne cene.\nIzazovi su veliki jer moramo da očuvamo izvoz i da ga stalno uvećavamo, a lako možemo doći do šest milijardi dolara izvoza hrane možda već sledeće godine, objasnio je potpredsednik Vlade.\nPrema njegovim rečima, važno je da Srbija ne izvozi samo primarne poljoprivredne proizvode, već poluproizvode koji potiču iz prehrambene industrije ili gotove proizvode.\nU Srbiji su se, kako je istakao, pojavili veliki trgovinski lanci i svi su smatrali da će oni da „uguše“ srpski agrar i to se tako i činilo u prve dve ili tri godine.\nNedimović je naveo da se to u poslednjih godinu i po dana promenilo, istakavši da se poljoprivrednici sve više raspituju za ulaz u ritejle, kao i da rade na ispunjavanju njihovih standarda.\nSrpski agrar je to video kao šansu za fiksnu cenu, ali i kao mogućnost da se njihovi proizvodi nađu na stranim tržištima, jer su ritejl lanci zapravo multinacionalne kompanije, naglasio je on.\nPotpredsednik Vlade je poručio da je to šansa za čitavu srpsku privredu i da je važno ulagati u mlekare, selektovanje i pakovanje voća i povrća.\nS tim ulaganjima možemo da izvezemo hranu, i to ne u iznosu od šest milijardi dolara, već i 10 milijardi dolara, podvukao je Nedimović i ukazao na to da je Srbija napravila novu meru za unapređenje prehrambene industrije.\nStalna koordinatorka UN u Srbiji Fransoa Žakob istakla je da je srpska poljoprivreda otporna na mnoge izazove, što se pokazalo i u vreme pandemije koronavirusa.\nU odnosu na 2019. godinu, domaća poljoprivreda je i u 2020. ostvarila rast, rekla je Žakob i navela da 14 odsto zaposlenih u Srbiji radi u poljoprivredi i da je njen udeo u našem BDP-u 7,5 odsto.\nObeleženo pola veka Službe za urologiju leskovačke Opšte bolnice\nDanas u Vlasotincu proslavljena gradska slava


Odbojkašice Železničara dočekuju TENT - MARSH online\nPočetna Home Odbojkašice Železničara dočekuju TENT\nHome HomePage Odbojka Sport\nU 17. kolu Superlige Srbije za odbojkašice lajkovački Železničar u subotu 8. februara od 19 časova dočekuje obrenovački TENT, vodeći tim prvenstva. Pored utakmice u Staroj Pazovi između Jedinstva i Uba, ovo je jedan od derbija kola. Posle pobede nad Crvenom zvezdom, ponovo se u Sportskoj hali Lajkovac očekuje odbojkaški spektakl i uzbudljiv meč, uz veliku podršku domaće publike. Lajkovčani će biti u prilici da u ekipi TENT-a pozdrave svoju talentovanu sugrađanku Stefanu Pakić, kadetsku reprezentativku Srbije.\nTENT je prvi na tabeli sa 14 pobeda i 40 bodova, dok Želja na petom mestu ima 30 bodova iz 10 pobeda. U ostalim utakmicama 17. kola sastaju se: Crvena zvezda-Кlek, Jedinstvo-Ub, Partizan-Vizura i Beograd-Spartak.\nDo početka Mini lige koju čini šest najbolje plasiranih klubova Superlige, ostalo je još jedno kolo u kojem Železničar gostuje zrenjaninskom Кleku.\nPrethodna objava Prodajem povoljno dva kauča, trpezarijski sto sa 6 stolica, električni šporet, frižider i protočni bojler sa česmom. Uređaji su svi ispravni 069/ 455-0-425\nSledeća objava Počela podela auto-sedišta za decu


Isključena šovinistička popisivačica | Autonomija\nIsključena šovinistička popisivačica\nPopisna komisija isključila iz tima popisivačicu koja je vređala Janju Beč-Nojman\nPopisna komisija u Pančevu isključila je danas iz tima popisivača ženu prijavljenu zbog vređanja jednog građanina tokom popisa.\n„Povodom incidenata u domu Janje Beč-Nojman, 3. i 4. oktobra 2011. Popisna komisija je donela odluku da se izvrši zamena popisivača na kojeg se odnosila pritužba iz daljeg obavljanja poslova popisa“, navodi se u saopštenju koje je potpisala predsednica Popisne komisije u Pančevu Vesna Martinović.\nOdluka o zameni tog popisivača predstavlja, kako je navedeno, jasan stav Popisne komisije da isključi svaku sumnju u kvalitet popisa i da pokaže da neće tolerisati nikakve nepravilnosti u vezi sa popisom stanovništva.\nPopisna komisija apeluje na građane da za vreme trajanja Popisa sarađuju sa popisivačima, kao i da sve nepravilnosti prijave Popisnoj komisiji.\nSociološkinja Janja Beč-Nojman prijavila je popisnoj komisiji da ju je popisivačica u Pančevu vređala zbog njenih prezimena, kao i zbog nemačkog dvojnog državljanstva.\nBeč-Nojmanova je agenciji Beta ispričala da se popisivačica „čudila“ njenim prezimenima i činjenici da ima i srpsko i nemačko državljanstvo i da je bila udata za Nemca. Dodala je da joj je popisivačica nakon tih podataka kazala: „Ne mogu da vas gledam!“, nakon čega joj je Beč-Nojmanova kazala da napusti kuću i prijavila slučaj Popisnoj komisiji.


Vučić: Ja sam za razgraničenje sa Albancima\nčetvrtak, 09 avgust 2018 12:12\nZalažem se za razgraničenje sa Albancima, poručuje predsjednik Srbije Aleksandar Vučić.\n„Ja se zalažem i to ne krijem, svakako se zalažem i to je politika koju predstavljam, a da li će ona dobiti podršku naroda ili ne, ali ja se zalažem za razgraničenje sa Albancima“, rekao je Vučić novinarima u Šidu, gde je posetio fabriku za preradu mesa.\n„Imamo teritoriju za koju se ne zna ko je kako tretira i šta kome pripada — to je uvek izvor potencijalnih sukoba i problema“, objasnio je predsednik Srbije.\n„Da li ćemo uspeti u razgraničenju ne zavisi od nas“, kaže i primećuje: „Za tango je potrebno dvoje“.\nRješenje za Kosovo i Metohiju, ako ga bude, istakao je, mora da bude sveobuhvatno, a ne jednostavno, niti uprošćeno, kako neki zamišljaju.\nKazao je da za razliku od Tačija, Haradinaja, pojedinih zapadnih predstavnika i onih u domaćoj javnosti koji sve znaju, „a nisu nijednom razgovarali niti prisustvovali bilo kakvim razgovorima“, ne želi da iznosi neke stvari, jer bi time rušio poziciju Srbije.\n„Nisam neodgovoran i neću da izlazim sa ’veličanstvenim patriotskim izjavama‘“, rekao je Vučić i dodao da zna svoj posao i da ga radi u najboljem interesu Srbije.\nVučić je kazao da će nedvosmisleno reći šta misli kada se bude bilo blizu nekog opipljivog rješenja.\n„To mora da bude sveobuhvatan plan koji se tiče mnogo toga i ne jednostavan ili uprošćen kako neki zamišljaju“, rekao je i naglasio da ne može da govori o čemu pregovara sa kosovskim Albancima, jer bi tako otvorio karte Srbije u pregovorima.\nViše iz ove kategorije « Bečići - Turista prijavio da je vidio ajkulu Sjeverna Koreja: Mi se držimo dogovora, a Amerika? »


Ova mala reka postala je crna tačka Evrope, najzagađenija je u Srbiji i iz nje dopire NESNOSAN SMRAD\nKrivaja sa svojih 109 kilometara najduža je "autohtona" vojvođanska reka kojoj se i izvori i ušće nalaze na tlu severne pokrajine, no poslednjih godina postala je poznata kao "crna tačka" Evrope i naša najzagađenija reka.\nAktivista Đuro Vavroš pored zagađene Krivaje u okolini Stare Moravice\nOva mala reka gotovo je na svim svojim delovima i krakovima zagađena, ali najgore je u okolini Bačke Topole gde je industrija najrazvijenija i gde većina fabrika bez ikakvog prečišćavanja izbacuje svoje otpadne vode direktno u njen tok.\nVeć od Bajše iz Krivaje počinje da se oseti nesnosan smrad usled ogromne količine otpadnih voda koje se izlivaju u reku koja nema snagu da preradi sav taj opad. Užasan smrad oseti se još svakodnevno u Bačkoj Topoli, Malom Iđošu, Lovćencu i Feketiću.\nPrema rečima Đura Vavroša, predsednika ekološkog udruženja „Hrast” iz sela Krivaja, u okolini Stare Moravice postoji nekoliko firmi koje se bave preradom metala i u svom procesu proizvodnje imaju i galvanizaciju od koje sav otpad završava u Krivaji gde je zbog toga voda puna teških metala.\nFekalije direktno u reku\n- Problem su i ljudi, ovde nema kanalizacije u mnogim mestima, pa većina fekalnih odvoda vodi direktno u Krivaju. Sa druge strane i sav fekalni otpad koji se negde sakuplja, opet posle čišćenjem septičkih jama završava u Krivaji. Sve prijave koje smo do sada podneli bile su redom uzaludne - rekao je Đuro Vavroš.\nDeponija odmah pored toka Krivaje u Bačkoj Topoli\nDodatan problem je što Krivaja napaja nekoliko akumulacionih jezera, kao Zobnatičko ili ona u Staroj Moravici, Pačiru, Panoniji i Malom Iđošu. Svako od njih sada se suočava velikom zagađenošću i preteranim izvlačenjem vode, odnosno isušivanjem, što preti da unušti sav živi svet u njima.\nNiko ne nudi rešenje\n- Samo ove godine je podneto oko 250 prijava, ali reakcija nadležnih i barem pokušaja zaustavljanja ekološke katastrofe nema. Pisma, upozorenja, dokumentaciju sa dokazima sam poslao na sve adrese institucija u Srbiji i nadam se da će se neko konačno ozbiljno zainteresovati. U Bačkoj Topoli imamo nekoliko velikih stočnih klanica, kafileriju, komunalno preduzeće, gradsku deponiju sa stočnom jamom, livnicu metala i poljoprivredna skladišta. Niko od njih nema rešeno pitanje otpadnih voda - rekao je Dragan Pečurica, nastavnik tehničkog, koji već pune tri godine zbog zagađenja, svakog 17. u mesecu organizuje protest u Bačkoj Topoli.\nOvaj uporni čovek i vlasnik rekorda za najduži kontinuirani protest u našoj zemlji, dodaje da Zavod za javno zdravlje takođe uporno meri kvalitet vode u Krivaji uzvodno od mesta najveće kontaminacije, te dobijeni rezultati ne pokazuju pravu sliku stanja.\nUšće Krivaje u Veliki bački kanal\nOno je tako tragično da niže od Bačke Topole u reci nema više nikakvog života. Zbog Krivaje ugrožen je i Veliki bački kanal u koji se ona uliva, gde se na ušću pre par godina u Turiji dogodio nezapamćen pomor ribe.\nČOVEK ZVER Marko je programer koji preti da postane NAJJAČI ČOVEK U SRBIJI\nDvadestečetvorogodišnji programer Marko Reljić, treći „strongmen“ u državi, vuče kamion od devet tona, prevrće gume od 450 kilograma i nadmeće se u obaranju ruku.\nPlate domaćicu, pa vode decu na igralište\nNovi Sad - Dugo radno vreme, karijera i gomila obaveza po dolasku sa posla naveli su Novosađanke da uzimaju pomoć u kući. Plaćene domaćice, tvrde oni koji se time bave, nisu više privilegija bogatašica, već potreba zaposlenih majki, koje dnevno rade i duže od osam sati. Pomoć u kući se plaća od 200 do 400 dinara po satu, a bebisiterka za mesec dana košta oko 200 evra. Ipak, mnogim Novosađankama su dva sata odmora ili druženja na igralištu s decom postala dragocenija od te svote.\nKrave proizvode i mleko i struju\nOko 2.000 krava sa farme vrbaskog poljoprivrednog preduzeća “Sava Kovačević” ubuduće neće proizvoditi samo mleko, već i struju. Prva srpska bioenergana, početnog kapaciteta od jednog megavata, svečano je puštena u rad juče u prisustvu premijera Srbije Ivice Dačića, Vojvodine Bojana Pajtića i predsednika opštine Vrbas dr Željka Vidovića.


ROC Rudnik dovodi vodu sa Jasenice u rudničku varošicu\nJasenica će dopunjavati rudnički vodovod do dolaska "Rzava"\nPreduzeće Rudnik i flotacija "Rudnik" uložiće najmanje tri miliona dinara u dovođenje vode sa reke Jasenice u rudničku varošicu, saznajemo u ovom preduzeću.\nSadašnji vodovod na Rudniku izgrađen je polovinom dvadesetog veka, a najduže nestašice vode u varošici su od jula do oktobra. Poslednja obećanja iz republike i lokalne samouprave glase da će RZAV stići na Rudnik 2019. godine.\n- Pošto postojeći kapaciteti odavno ne zadovoljavaju potrebe za vodom, do dolaska sistema RZAV, odlučili smo da izradimo najverovatnije dve bušotine od po 200 metara dubine kod Jasenice iz kojih ćemo pojačati priliv u postojeći vodovod - kažu u “Rudniku i flotaciji”.\nTime će sadašnji kapacitet rudničke vodovodne mreže od 8 litara biti povećan za još 4 litra u sekundi. Kako saznajemo, izrada projekta je počela ove sedmice, a radovi na terenu kreću odmah po dobijanju potrebnih dozvola.


PROVJERILI SMO: Idete li u izolaciju ako u RS uđete s negativnim testom? @ InfoBijeljina \nPROVJERILI SMO: Idete li u izolaciju ako u RS uđete s negativnim testom?\n"Zaključkom Republičkog štaba za vanredne situacije Republike Srpske, broj: 33-7/20 od 11. maja 2020. godine stavljeni su van snage zaključci o organizaciji i radu karantina pri graničnim prelazima i karantina lokalne samouprave. Lica koja su se nalazila u karantinu lokalnih samouprava upućena su u izolaciju u kućnoj sredini do isteka važećeg Rješenja", podsjećaju iz Inspektorata RS.\n"Lica koja ulaze u Bosnu i Hercegovinu preko graničnih prelaza na teritoriji Republike Srpske obavezna su da se prilikom ulaska prijave nadležnom inspektoru koji vrši nadzor na graničnom prelazu, i koji će mu izdati Rješenje o stavljanju u izolaciju u kućnoj sredini u trajanju od 14 dana", rekli su iz Inspektorata RS za InfoBijeljina.\n"U skladu sa tim dopunama Zaključka, lice koje prilikom ulaska u BiH preko graničnih prelaza na teritoriji RS prijavi nadležnom inspektoru da će boraviti u RS kraće od 14 dana, republički inspektor će mu izdati Rješenje o stavljanju u kućnu izolaciju u kućnoj sredini na prijavljeni broj dana", navode iz Inspektorata RS.


2. Sadržina i specifičnosti planskih dokumenata - BEOBUILD | FORUM\nDanas je Ned Feb 28, 2021 8:58 pm\n2. Sadržina i specifičnosti planskih dokumenata\nObavezni sadržaj svih prostornih i urbanističkih planova može se podeliti na tri osnovne celine: pravila uređenja, pravila građenja i grafičke priloge. Ovaj sadržaj nije obavezujući jedino za Prostorni plan Republike Srbije i regionalne prostorne planove zbog njihove specifičnosti.\n1. Pravila uređenja se pre svega odnose na koncepciju prostornog uređenja, zatim urbanističke uslove za uređenje i izgradnju površina i objekata javne namene, saobraćajnu i drugu infrastrukturu, neophodan stepen komunalne opremljenosti građevinskog zemljišta, uslove i mere zaštite prirodnog i kulturnog nasleđa i životne sredine, uslove za pristupačnost osoba sa invaliditetom i sl. Za područja u okviru plana za koje je određena dalja planska razrada ova pravila imaju usmeravajući karakter, što znači da ih se treba pridržavati samo načelno, ali ne i u potpunosti.\n2. Pravila građenja sadrže vrstu i namenu objekata koji se mogu graditi u pojedinačnim zonama pod utvrđenim uslovima, uslove za parcelaciju, preparcelaciju i formiranje građevinske parcele, položaj objekata u odnosu na okruženje, urbanističke parametre – najveći dozvoljeni indeks zauzetosti ili izgrađenosti, najveću dozvoljenu visinu ili spratnost i sl. Ta pravila moraju biti definisana u dovoljnoj meri da budu osnov za izdavanje lokacijskih dozvola za kompletno građevinsko zemljište obuhvaćeno planom, osim za ono područje za koje je određena obaveza izrade plana nižeg reda.\n3. Grafičkim delom se prikazuju rešenja koja su definisana tekstulanim delom plana i u tom smislu uvek treba imati u vidu da grafički i tekstualni deo plana treba uporedo sagledavati i da je čitanje tekstualnog dela bez uvida u grafički prikaz (i obratno) nedovoljno za razumevanje planiranih rešenja.\n(u daljem tekstu PPRS), kao što samo ime kaže, predstavlja plan čiji je obuhvat cela teriritorija države Srbije, a samim tim i osnovni (krovni) planski dokument za sve ostale planove (nižeg reda). Kao plan za tako veliku teritoriju ima strateško-razvojnu i funkciju opšte regulacije i u tom smislu svi ostali planski dokumenti moraju biti u skladu s njim. Neki od osnovnih ciljeva izrade PPRS jesu uspostavljanje novog sistema planskih rešenja za zaštitu, uređenje i razvoj teritorije Republike, uspostavljanje međusobnog odnosa između fizičko-ekološkog, ekonomskog i socijalnog razvoja na principima održivog prostornog razvoja, definisanje strateških prioriteta, definisanje\nsistema monitoringa prostornog razvoja Srbije itd. PPRS sagledava prostorni razvoj teriorije Republike Srbije u najdužem vremenskom\nperiodu (od 10 do 25 godina) i u okviru tog perioda ima vremenski definisane rokove (horizonte) za realizaciju određenih vizija i priroriteta, ali na to treba gledati s rezervom, s obzirom da se PPRS može menjati i pre isteka roka za koji je donet. PPRS se bavi prikazom ocene stanja i problema, principima, opštim i posebnim ciljevima, koncepcijama, strateškim projektima, merama i instrumentima.\n(u daljem tekstu RPP) radi se za veće prostorne celine (regione) administrativnog, funkcionalnog, geografskog ili statističkog karaktera. RPP pokušava da na konkretniji način, kroz razradu ciljeva za uređenje i racionalno korišćenje prostora, u skladu sa susednim regionima i opštinama, uvaži i specifične potrebe koje proizlaze iz posebnih karakteristika svakog regiona. RPP Beograda se tako odnosi na celu teritoriju administrativnog područja Beograda i definiše osnovna rešenja, smernice, politike i propozicije zaštite, uređenja i razvoj teritorije administrativnog područja Beograda. I njegova rešenja su podložna daljoj razradi i korekciji položaja.\nProstorni plan jedinice lokalne samouprave\n(u daljem tekstu PPJLS) donosi se za teritoriju opštine ili grada i određuje smernice za razvoj delatnosti i namenu površina, kao i uslove za održivi i ravnomerni razvoj na teritoriji jedinice lokalne samouprave. Kada je u pitanju Beograd, za delove njegovog administrativnog područja koji se nalaze van obuhvata generalnog urbanističkog plana donose se prostorni planovi gradskih opština čija sadržina odgovara PPJLS. Glavni cilj izrade PPJLS jeste definisanje razvojnog i planskog osnova za korišćenje, uređenje i zaštitu prostora (kao i kod RPP, u skladu s principima održivosti). PPJLS predstavlja osnovni planski dokument za usmeravanje i upravljanje dugoročnim\nodrživim razvojem lokalne zajednice (grada ili opštine). PPJLS predstavlja razvojno-strateški dokument koji, pored toga što predstavlja\nosnov za izradu planova nižeg reda, pruža i mogućnost izdavanja lokacijskih uslova na području za koje nije predviđena izrada urbanističkih planova. Ta područja su obično delovi teritorije opštine koji imaju dominantno ruralni karakter, mali broj domaćinstava i pretežno se bave poljoprivredom – za njih se izrađuje uređajna osnova za selo.\n(u daljem tesktu PPPPN) donosi se za sva ona područja koja zahtevaju poseban režim organizacije, uređenja, korišćenja i zaštite prostora, kao i za realizaciju projekata koje Vlada Srbije utvrdi kao projekte od značaja za Republiku Srbiju. Najčešće su to područja specifičnih odlika, prirodnih, kulturno-istorijskih ili ambijentalnih vrednosti, eksploatacije mineralnih sirovina, iskorišćenja turističkih potencijala i iskorišćenja hidropotencijala Srbije. Imajući to u vidu, sadržaj PPPPN, za razliku od sadržine PPJLS, poseduje i posebna pravila i mere zaštite sa jasno naznačenim prostornim obuhvatom u grafičkom prilogu.\nGeneralni urbanistički plan(u daljem tesktu GUP) donosi se kao strateški razvojni plan i sadrži opšte elemente prostornog razvoja za urbana područija. Za razliku od prostornih planova, GUP ide korak dalje u nivou razrade, definiše prostorni razvoj užeg gradskog prostora, ali pritom zadržava svoj strateški karakter. Generalni urbanistički plan se donosi za naseljeno mesto koje je odgovarajućim zakonom utvrđeno kao grad. GUP po svojoj sadržini karakteriše definisanje urbanističkih zona, razdvaja građevinsko od ostalog zemljišta i daje pretežnu namenu površina.\n(u daljem tesktu PGR) obavezno se donosi za građevinsko područje (koje je definisano GUP-om ili PPJLS-om) naseljenog mesta, a može se izrađivati i za mreže objekata i površine javne namene. PGR sveobuhvatno sagledava prostor i detaljnije planski obrađuje građevinsko područje, definiše saobraćajne i infrastrukturne sisteme, javne objekte i komplekse i detaljnije definiše planiranu namenu površina i način daljeg sprovođenja (putem plana detaljne regulacije, urbanističkog projekta, lokacijske dozvole i sl.). Poseban tip PGR-a jesu oni za mreže objekata i površine javne namene, poput planova generalne regulacije mreža pijaca, osnovnih škola ili javnih garaža. Oni u obuhvatu plana (recimo grada Beograda) sagledavaju prostorni raspored objekata iz predmeta plana (škola, pijaca, garaža i sl.) sa ocenom stanja, planiranim razmeštajem, kapacitetima, pravilima građenja i uređenja i propisanim načinom daljeg sprovođenja.\n(u daljem tesktu PDR) u hijerarhiji planova predstavlja plan sa najvećim stepenom razrade, čija pravila su obrađena u meri koja je dovoljna za izdavanje lokacijske dozvole (osim u slučajevima kada se planom predviđa dalja razrada urbanističkim projektom ili urbanističko-arhitektonskim konkursom). PDR se radi za delove naseljenog mesta, uređenje neformalnih naselja, zone urbane obnove, infrastrukturne koridore i objekte i područja za koja je obaveza njegove izrade određena prethodno donetim planskim dokumentom višeg reda. PDR se može izuzetno doneti i kada prostornim planom jedinice lokalne samouprave njegova izrada nije određena, na osnovu odluke nadležnog organa ili po zahtevu lica koje je spremno da o svom trošku finansira njegovu izradu. U slučaju kada je izrada predviđena planom višeg reda (šireg područja), taj planski dokument mora da sadrži pravila regulacije, parcelacije i građenja koja se primenjuju do donošenja predviđenog PDR-a. Odlukom o izradi PDR-a može se zabraniti izgradnja do godinu dana za prostor koji je u njegovom obuhvatu. Ukoliko u tom periodu ne bude usvojen PDR, izgradnji se može pristupiti na osnovu važećeg planskog dokumenta (ili u skladu sa zakonski definisanim opštim pravilima parcelacije, uređenja i građenja, ako nema plana). Obim prostora za koji se radi PDR varira od veličine bloka do celokupnog naselja, gde se usled kompleksnosti ili specifične prirode prostora koji obrađuje može raditi fazno (po delovima - fazama). Imajući u vidu neposrednost i operativnost koje karakterišu PDR, on predstavlja najzastupljeniju vrstu planova.


SVET U PRIPRAVNOSTI: : Snimci iz Severne Koreje pokazuju da Kim aktivira ceo arsenal! (VIDEO) - Naša Borba\nSatelitski snimci nuklearnih postrojenja Severne Koreje otkrili su ogroman porast „aktivnosti“ usled strahovanja da režim već ima mogućnost postavljanja nuklearnih bojevih glava na interkontinentalne balističke rakete.\nNove satelitske snimke hemijskih postrojenja Severne Koreje pokazuju nagomilavanje nuklearnog oružja, što izaziva globalne strahove. Izgleda da je Kim Džong-un poslednjih meseci povećavao nuklearnu energiju svoje zemlje, pokazuju poslednji satelitski snimci. Novi snimak dolazi nakon što je u ponedeljak poverljivi izveštaj UN otkrio da se nekoliko neimenovanih zemalja slaže da je Severna Koreja „verovatno razvila minijaturisane nuklearne uređaje kako bi se uklopila u bojeve glave svojih balističkih raketa“.\nSlike ukazuju na „sposobnost Severne Koreje da raste svoj program nuklearnog oružja“, tvrde analitičari.\nVisok savetnik i predsedavajući Koreje u CSIS-u, Viktor Ča, objasnio je: „Postrojenje za koncentraciju u Pjonganskom uranijumu nalazi se oko 45 km od DMZ u Severnoj Koreji.\n„Proizvodi uranijum koncentrat – sirovinu za gorivo nuklearnih reaktora Severne Koreje iz kojih oni prerađuju deljivi materijal – i plutonijum i uranijum na osnovu svojih programa nuklearnog oružja.“\nDr Cha tvrdi: „Naši snimci pokazuju da je Pjongjanski pogon prilično aktivan, a čini se da raste i po njegovom kapacitetu.\n„U glavnom pogonu, neke od najznačajnijih aktivnosti su podizanje i izgradnja novih objekata, propadanje i zamena krovova u celom objektu“.\n„Među najistaknutijim aktivnostima koje smo primetili su širenje kopova za jalovine. Ona je preostala nakon što ustvari izvučete rudu koja u sebi sadrži uranijum.“\n„Teško je odrediti, na osnovu aktivnosti u ovom objektu, koliko nuklearnog oružja ima Severna Koreja.\n„Ono što znamo kada pogledamo ovo postrojenje jest da nam njegova aktivnost govori da se za te reaktore i dalje proizvodi nuklearno gorivo, što samo znači da oni imaju kapacitet da šire svoje nuklearne bombe, a ne da ih se odreknu.“\nPoverljivi UN-ov izveštaj sugerira da Severna Koreja već ima moć da gađa SAD nuklearnim oružjem.\nGlavni američki gradovi nalaze se u dometunuklearnog arsenala Pjongjanga, uprkos naporima administracije predsednika Donalda Trampa da denuklearizuje korejsko poluostrvo\nPrethodni tekst„Opozicija će imati zajedničkog predsedničkog kandidata“\nSledeći tekstMILO SMIŠLJA PSINE: Ko ima koronu, ne može da glasa


Referentna kamatna stopa smanjena na 8% › Made-in-Germany.rs\nReferentna kamatna stopa smanjena na 8%\nIzvršni odbor Narodne banke Srbije (NBS) smanjio je referentnu kamatnu stopu za 0,5 procentnih poena, sa 8,5 na 8 posto, saopštila je Centralna banka.\nPo procenama Izvršnog odbora, međugodišnja inflacija od marta ove godine se kreće ispod donje granice dozvoljenog odstupanja od cilja, što će se nastaviti da se dešava i u narednom periodu.\n„Ovakvom kretanju inflacije doprineli su faktori sa privremenim uticajem, pre svega neočekivano nizak rast regulisanih cena i primarnih proizvoda, kako na svetskom, tako i na domaćem tržištu. Faktori sa trajnim uticajem, poput agregatne tražnje, imaće u narednom periodu dodatno pojačano dezinflatorno dejstvo po osnovu smanjenja plata u javnom sektoru i penzija“, saopštila je NBS, a prenosi agencija „Beta“.\nKako dalje navodi Centralna banka, „očekuje se da će započeto sprovođenje mera fiskalne konsolidacije i strukturnih reformi umanjiti negativni uticaj spoljnih faktora, koji proističe iz neizvesnosti u pogledu monetarne politike vodećih svetskih ekonomija“, a da će očekivano sklapanje aranžmana sa Međunarodnim monetarnim fondom (MMF) biti dodatna potvrda kredibiliteta domaće ekonomske politike.\nIzvršni odbor NBS usvojio je novembarski Izveštaj o inflaciji, u kojem su predočena aktuelna makroekonomska kretanja i mere monetarne politike. Ovaj izveštaj javnosti će biti predstavljen 19. novembra.\nOd MiG na 17/11/2014 / Finansije / Ostavite komentar


Dodik ne zna kad će doći nezavisnost RS-a: Ne može za dva dana, treba biti ustrajan\nNaslovnica Krajina Banja Luka Dodik ne zna kad će doći nezavisnost RS-a: Ne može za dva...\nBanja Luka – Bosna i Hercegovina se pokazala kao nesigurno utočište za Republiku Srpsku, koja želi da ojača svoje pozicije i autonomiju do nezavisnosti – ponovo je ustvrdio danas predsjednik RS-a i SNSD-a Milorad Dodik.\nOn ne zna kada će biti ta „nezavisnost RS-a”.\n-Neće ni jučer ni danas ni za dva dana, ali sam uvjeren da istrajavanje na tom konceptu može da jača i njenu autonomiju – rekao je Dodik u izjavi novinarima u Banjoj Luci i naveo da ima i onih koji su protiv toga, a opoziciju u RS-u ponovo optužuje da pokazuje spremnost za jačanje BiH.\nNaveo je da SNSD ostaje u koaliciji i s DNS-om, te da, ukoliko ta stranka ne bude željela da da kandidata za člana Predsjedništva BiH iz RS-a, to će učiniti SNSD, koji ima svoje kandidate za te funkcije.\nDodik je danas potpisao i sporazum sa strankom Dragana Kalinića, Savezom za demokratsku Srpsku, kada je u pitanju podrška kandidatima za predsjednika RS-a i člana Predsjedništva BiH.\nInače, Kalinićeva stranka odlukom CIK-a ne izlazi na izbore.\nKao jednu od tema današnjeg sastanka s ambasadorom Ruske Federacije u BiH Aleksandrom Bocanom Harčenkom Dodik je naveo i „nove detalje u vezi s istraživanjem nalazišta nafte u RS-u”, ali, kaže, te podatke ne može da saopći.


Podršku antikoruptivnom setu zakona najavili SDP, SDA i NS Radom za boljitak - Klix.ba\nPodršku antikoruptivnom setu zakona najavili SDP, SDA i NS Radom za boljitak\n29.4.2014. u 12:17\nU predloženom dnevnom redu današnje sjednice Predstavničkog doma Federalnog parlamenta u Sarajevu je antikoruptivni set zakona - o oduzimanju nezakonito stečene imovine krivičnim djelom ili prekršajem, o suzbijanju korupcije i organiziranog kriminala, o prekršajima, o izmjenama Zakona o krivičnom postupku, te dopuni Zakona o sudovima u Federaciji BiH.\nOvaj set je Federalna vlada jednoglasno utvrdila na sjednici 2. aprila, te po hitnom postupku uputila u parlamentarnu proceduru.\nKlub poslanika Socijaldedmokratske partije (SDP) u Predstavničkom domu Federalnog parlamenta najavio je podršku Vladinom prijedlogu.\nPredsjedavajući Kluba SDP-a Jasenko Selimović rekao je Agenciji FENA da je takva legislativa trebala već duže vremena Federaciji i BiH, ali da do sada nije bilo političke volje u parlamentu FBiH za njeno donošenje.\n"Vjerujem da danas ima političke volje, a zakoni će donijeti brže efikasnije i efektivnije obračunavanje pravosudnog sistema u Federaciji s kriminalom i korupcijom kao najvećom pošasti današnjice u BiH", rekao je Selimović.\nNi iz Kluba SDA nisu, sudeći po izjavama, protiv antikoruptivnog seta zakona, predloženog iz Vlade Federacije BiH, mada su za određene korekcije.\n"Smatramo da je ovaj set antikoruptivnih zakona mnogo bolji nego što je bio prethodni. Stvari su dorađene na način kako smo to prošli put kritikovali i on je blizu po nama mogućih formi da može odgovoriti ciljevima koje treba da postigne", rekao je za Agenciju FENA Ismet Osmanović, predsjedavajući Kluba Stranke demokratske akcije (SDA) u Predstavničkom domu Federalnog parlamenta.\nU tom smislu, ističe, da će Klub SDA "možda imati nekih amandmana pošto je riječ o hitnom postupku".\n"Podržat ćemo da ovi zakoni idu po hitnoj proceduri", kazao je Osmanović.\nPodršku najavljenom antikoruptivnom setu zakona najavili su poslanici Narodne stranke Radom za boljitak, što je Agenciji FENA potvrdila Alma Čardžić, poslanica te stranke.\nPreglasani članovi vrha SDA danas sa Bakirom Izetbegovićem\n29.04.2014. u 12:02


Ova 2020. godina je bila vanredna za većinu organizacija i posebno kompanija - Institut za standarde i tehnologije doo Beograd\nIako se čini da je godina prošla, izazovi ostaju. Pogledajte u članku iz priloga tri ključna izazova koja se nameću u kontekstu privatnosti i zaštite podataka, jer je jedna veoma važna stvar proizašla iz ove krize, a to je da je zaštita podataka podrazumevana opcija:\n1. Kompanije treba da preispitaju i procene sve prenose podataka iz EU ka spolja (u našem slučaju iz Srbije/regiona ka spolja).\n– ovde je ključni izazov u narednih 6-12 meseci kako ovo uraditi kroz promene lokacija podataka, promene ugovora i procene postojećih prenosa podataka.\n2. Kompanije moraju da preispitaju i ublaže rizike rada zaposlenih na daljinu.\n– poslednjih meseci naglasak je bio na kontinuitetu poslovanja, ali sada treba dati prioritet identifikovanju i mitigaciji rizika po privatnost jer hakerima je sada ranjivost kućnih mreža u fokusu.\n3. Kompanije treba da se pripreme za post-COVID svet.\n– novi svet će imati veću on-line komponentu, pa vam je potrebna strategija privatnosti rada u on-line režimu.


Najpopularnije borbe petlova u Srbiji organizovane su u 19. veku, a još nisu iskorenjene\nU Meksiku je prošle nedelje ubijeno 19 osoba u napadu naoružane grupe, a masakr se dogodio tokom jedne tajne borbe petlova. Tada su poginuli 16 muškaraca i tri žene, a više ljudi je ranjeno.\nIako je poznato da se narko-karteli i bande bore u tom području Srednje Amerike, pretpostavlja se da su tuča i ubistva usledili upravo zbog borbi petlova i opklada. Borbe petlova su, iako ilegalne u mnogim oblastima, i dalje popularan vid zabave, i to ne samo u Meksiku.\nIako Srbija nije poznata po ovakvom načinu "zabave", borbe petlova održavane se i kod nas. Popularna domaća serija "Nečista krv" prikazala je kako su se nekada, u vreme Bore Stankovića, ove borbe održavale i koliko su bile popularne u Srbiji.\nNaime, u prvoj epizodi serije "Nečista krv" prikazana je scena borbe petlova, koja je inspirisana slavnom slikom "Borba petlova" Paje Jovanovića, i pokazatelj je da je ovakav vid borbe i te kako bio popularan kod nas.\nMoniki koja je bila žrtva Malčanskog berberina biće renovirana kuća: "Imala je težak period ali je uzdignute glave rešila da ide napred!"\nSaobraćajna policija napisala skoro 30.000 kazni za šest dana: Jedan prekršaj zapanjio sve!\nDivan prolećni dan pred nama! Od srede obrt - zima se ne da, biće i snega!\nPazi, snima se: Od sada kontrola saobraćaja i iz vazduha - ovako će izgledati!\nMeđutim, u udruženju "Animal rescue Serbia" kažu da se borbe održavaju i dan-danas, ali ne kao nekada.\n- Bilo je i ima borbi petlova kod nas, u manjim sredinama uglavnom, ali, srećom, ne može tako nešto da zaživi, jer nemamo uzgajivače koji se time masovno bave kao što je to slučaj u inostranstvu. Dešavale su se ove borbe kod nas, ali ih nema mnogo, za razliku od borbi pasa koje su zastupljenije - kažu u ovom udruženju za 24sedam.\nIpak, na internetu se mogu pronaći oglasi u kojima se prodaju petlovi koji se gaje za borbu. Istini za volju, oglasi su iz 2013. godine, ali to ne znači da nisu aktivni.\nIz "Animal rescue Serbia" ističu i da je kod nas najveći problem to što se borbama životinja teško staje na put.\n- Javnost mora da napravi veliki pritisak da bi se tako nešto iskorenilo, jer jedino tako može biti odgovarajućih reakcija. Takve stvari bi trebalo da zaustavljaju organi reda, jer su udruženja za zaštitu životinja nemoćna u većini slučajeva - kažu oni, i dodaju da se kod nas slabo reaguje na borbe među životinjama, jer je takva sredina i ljudi su prosto navikli da se tako nešto dešava.\n- Nažalost, prihvatili smo to kao svakodnevicu i niko zbog toga ne pravi problem. To je nešto što se dešava, i ako se ne stvori pritisak građana za neki određen slučaj, postoji velika šansa da se on neće ni rešiti.\nU Vojvodini je, na području opštine Subotica, pre nešto više od deceniju organizovana prva borba petlova u Bačkoj i tada je to bilo vrlo popularno.\nLjubitelji ovog surovog sporta organizovali su tada ilegalno međunarodno takmičenje daleko od javnosti, na periferiji grada, u dvorištu kuće pravog uzgajivača petlova i, tada, jednog od retkih u Srbiji.\nZanimljiv je i podatak da je u organizaciji ovih borbi učestvovao i pravi pravcati međunarodni sudija za borbe petlova, koji je posedovao sertifikat, a bilo je i još zainteresovanih za polaganje. Pa tako ova nelegalna takmičenja čak imaju i sistem polaganja za sudiju koji ima tri stepena - lokalni, državni i međunarodni.\nIz udruženja za zaštitu životinja u Subotici "Anima Subotica" kažu da već godinama nisu imali saznanja o bilo kakvim borbama životinja na području ove opštine.\n- Prema našim saznanjima, u Subotici se već godinama ne organizuju ni borbe pasa, a nismo čuli ni za borbe petlova - kažu oni.\nIpak, u udruženju za zaštitu životinja "Feniks" ističu da borbi petlova ima, ali da nisu toliko zastupljene, dok su borbe pasa primarni problem kojem je teško stati na kraj.\n- Problem je što, kada se prijavljuju ove borbe, morate biti vrlo precizni u tome gde se one odvijaju, ko ih organizuje, ko su uzgajivači i učesnici. Zbog toga se ljudi plaše da ih prijave, jer se radi o organizovanom kriminalu i ne žele da sebe izlažu opasnosti - kažu iz udruženja, i ističu da postoji i drugi način na koji bi ove životinje mogle biti spasene, ali da se ni po tom pitanju ne čini ništa.\n- Veterinarska inspekcija može da reaguje u ovakvim slučajevima, jer životinje koje su primorane da učestvuju u tim borbama budu povređene i lako je primetiti da su bile učesnici. Na taj način one bi mogle da se izvuku, bez prijave samih borbi i kazne vlasnicima. Makar bi životinje bile na sigurnom - zaključuju oni.\nborbe petlova udruženja za zaštitu životinja borbe pasa Životinje Srbija


Vojska odlučuje: Smene u Pentagonu su najava Trampovog puča? – Zavera\nUsred pokušaja Donalda Trampa da poništi novembarske izbore, ni Bajden ni demokrate ni korporativni mediji nisu obavestili američku i svetsku javnost o dešavanjima u američkoj vojsci i Pentagonu. Obrisi ovog puzajućeg državnog udara postali su jasniji u proteklih par nedelja.\nTrampov tim računa da će novi mandat osvojiti odlukom Vrhovnog suda, gde je trećinu sudija postavio Tramp, a presedan već uspostavljen odlukom iz 2000. godine, kada je zaustavljeno brojanje glasova na Floridi i mandat dodeljen Džordžu Bušu. Pokušaj obaranja izbora izazvaće eksplozivni otpor, posebno u urbanim sredinama gde su milioni građana glasali protiv Trampa. Čitava operacija osporavanja izbornog procesa i vladavine prava neće moći da se realizuje bez ozbiljne represije.\nOzbiljno upozorenje bila je ceremonija održana u Fort Bregu, sedištu vojne Komande za specijalne operacije, koja uključuje Zelene beretke, Mornaričke foke i druge elitne odrede. Novi v.d. ministra odbrane Kristofer Miler najavio je podizanje Komande za specijalne operacije na nivo postojećih rodova oružanih snaga – armije, mornarice i vazduhoplovstva.\nKako se navodi na dobro obaveštenom portalu breakingdefense.com: „Suština ove promene je da visoki oficir za specijalne operacije može direktno da koordinira sa ministrom odbrane, posebno na planu tajnih racija protiv visoko pozicioniranih meta. Specijalna komanda više ne mora da prolazi kroz komplikovani aparat ministarstva odbrane da bi došla do sekretara.“\nMiler, koji je ignorisao pitanja novinara otkako je postavljen za šefa Pentagona, rekao je okupljenim trupama: „Naložio sam civilnom rukovodstvu Specijalnih operacija da direktno raportira meni umesto kroz zvanične birokratske kanale.“ Za funkciju koju obavlja nešto više od dve nedelje, Milera nije ozvaničio, niti će ga ozvaničiti američki Senat. Ovaj penzionisani pukovnik i dugogodišnji službenik Specijalnih jedinica nema kvalifikacije za funkciju osim svoje nepokolebljive odanosti Trampu.\nU normalnim okolnostima, Miler bi predao službu Bajdenovom čoveku u roku od dva meseca, a u međuvremenu bi sa njim blisko sarađivao. Umesto toga, on najavljuje drastičnu promenu u vojnom lancu komandovanja, kakva nije viđena u novijoj istoriji.\nMilerovo postavljenje za ministra odbrane rezultat je čistke u najvišem civilnom rukovodstvu Pentagona, koju je Tramp pokrenuo na Tviteru, dajući otkaz Marku Esperu. Trampova odlučnost da eliminiše Espera datira iz prošlog juna, kada je predsednik zatražio da savezne trupe reaguju protiv demonstracija blizu Bele kuće. Još je zapretio da će aktivirati Zakon o pobuni kako bi vojsku poslao na ulice američkih gradova i ugušio masovne proteste izazvane ubistvom Džordža Flojda.\nKristofer Miler, Vašington, novembar 2020. (foto: AP)\nEsper, bivši lobista oružane industrije, tada je izjavio da se upotreba američke vojske protiv domaćeg stanovništva može narediti samo u „krajnjoj nuždi”. Njegove strepnje, koje je delio i šef generalštaba Mark Mili, bile su da bi takva akcija izazvala nekontrolisani otpor i podelila vojsku iznutra. Nedavno su Esper, Mili i treći otpušteni zvaničnik Pentagona izdali saopštenje kojim američko vojno osoblje podsećaju na zakletvu Ustavu.\nTakvi apeli neće imati efekta na grupu Trampovih lojalista koji su nakon izbora postavljeni na visoke pozicije u Pentagonu. Miler je na prijemu dužnosti u drugoj službi nacionalne bezbednosti izjavio da nije protiv upotrebe saveznih obaveštajnih resursa za progon demonstranata po nalogu Bele kuće.\nNovi civilni šef Specijalnih operacija, koji će sada imati direktnu i tajnu saradnju sa ministrom odbrane, je Ezra Koen-Votnik (34), krajnje desničarski operativac. U Savet za nacionalnu bezbednost doveden je po preporuci bivšeg Trampovog savetnika Stiva Benona, nedavno pomilovanog generala Majkla Flina i predsednikovog zeta Džereda Kušnera.\nNa mesto političkog podsekretara u Pentagonu, imenovan je penzionisani general i česti komentator Foks Njuza Entoni Tata. Njegova prethodna nominacija za tu funkciju je povučena nakon saznanja da je Obamu proglasio „terorističkim vođom”, „Mandžurskim kandidatom” i muslimanom.\nZa Milerovog glavnog savetnika imenovan je penzionisani pukovnik Daglas Mekgregor, takođe komentator Foks Njuza, poznat po osudi evropskih zemalja zbog prihvatanja „neželjenih muslimanskih osvajača“ namerenih da „Evropu pretvore u islamsku državu“. Takođe je osudio pokušaje Nemačke da se pomiri sa istorijom Holokausta, te zagovarao vojno stanje i tretman migranata po kratkom postupku na američko-meksičkoj granici.\nU finišu kampanje, samo pet dana pre izbora, Tramp je odleteo u Fort Breg na tajni sastanak sa trupama specijalnih jedinica i njihovim komandantima. Imajući u vidu potonja dešavanja, veruje se da je svrha ovog putovanja bila procena Trampove podrške među vojnim jedinicama i njihovim zapovednicima, kao i planiranje odgovara na krađu izbora i uspostavljanje predsedničke diktature.\nTaktika koju primenjuje Trampova administracija mnogo puta je uvežbavana u inostranstvu, i pod demokratskim i republikanskim vlastima. Tvrdnje o izbornim prevarama korišćene su kao opravdanje za državne pučeve, zbacivanje predsednika i „obojene revolucije“, od Hondurasa, Bolivije i Venecuele do Ukrajine i Gruzije.\nDemokratska stranka je vrlo svesna Trampovih manevara i pretnji. Bajdenov tranzicioni tim i Pentagon su imali niz kontakata, nesumnjivo radi procene odnosa vojske prema potencijalnom Trampovom puču. Konsultacije Bajdenovog tima sa bivišim ministrom odbrane Džejmsom Matisom, penzionisanim generalom sa jakim kontaktima u oficirskom koru, samo su vrh ledenog brega.\nBivši predsednik Barak Obama je povodom Trampovog nepriznavanja izbora izjavio: „Mislim da uvek možemo da pošaljemo Mornaričke foke da ih izvuku odatle.“ Iako je protumačena kao šala, ova izjava potvrđuje da se Demokrate ipak oslanjaju na vojsku, a ne na građanske proteste, kako bi smenili Trampa sa funkcije. Takav ishod učinio bi vojsku arbitrom američke politike.\n(GlobalResearch-ZTP, foto: AP)\nTagovi:Tramp, SAD, puč, vojska, Bajden


Demokratski front širi proteste u Crnoj Gori\nFunkcioner DF Andrija Mandić rekao je u četvrtak uveče na protestu u Podgorici da će u protestinim šetnjama biti postavljeni zahtevi da se uspostave prelazne lokalne vlasti koje će pripremiti prve fer i slobodne izbore u Crnoj Gori.\n"Od ponedjeljka u gradovima u kojima se nalazi na vlasti DPS, odnosno onim gradovima gde su pokradeni lokalni izbori otpočeće šetnje probuđenog naroda", rekao je Mandić.\nDF šesti dan protestuje ispred zgrade skupštine u Podgorici, zahtevajući ostavku vlade Mila Đukanovića i uspostavljanje prelazne vlade koja bi pripremila izbore, a čelnici tog pokreta najavili su da će protest trajati do ispunjenja tog zahteva.\nVlada Crne Gore je u četvrtak odbacila zahteve DF-a kao "neustavne i nedemokratske" i pozvala taj opozicioni savez da u "demokratskoj proceduri ospori legitimitet Vlade u Skupštini i ostvari svoj politički cilj".\nPrethodno je predsednik skupštine Ranko Krivokapić pozvao DF da prekine proteste i da "dijalogom u skupštini rešava probleme".\nDF je pozvao i druge opozicione partije da mu se pridruže u organizaciji protesta, ali na taj poziv, za sada, bez odgovora


PRESUDA BIVŠEM GRADONAČELNIKU Đilas kažnjen zbog pomoći penzionerima\nB. A. , I. V.\nFoto: Promo / Beoinfo / RAS Srbija\nBivši gradonačelnik Beograda Dragan Đilas platio je kaznu od 60.000 dinara jer je 2010. isplaćivao pomoć najugroženijim penzionerima i povećao plate vaspitačima.\nĐilas sa najstarijim sugrađanima, iz vremena dok je bio gradonačelnik\nOvu odluku doneo je Prekršajni sud u Beogradu na osnovu prijave koju je protiv Đilasa i njegovih saradnika podnela Državna revizorska institucija.\nGrad je 2010. doneo odluku da najugroženijim penzionerima isplati pomoć od 16.000 dinara na četiri jednake rate. Istovremeno, gradske vlasti su zaposlenima u Predškolskim ustanovama Beograda isplaćivale plate po osnovici većoj od one koju je odredila Vlada Srbije. U kontroli poslovanja Grada, DRI je ustanovila da je tadašnji gradonačelnik to uradio mimo zakona, zbog čega je protiv njega i podignuta prekršajna prijava.\n- Kaznu sam platio, a i dalje smatram da je sve što smo uradili bilo ispravno. I dan-danas vaspitačicama nisu smanjene plate za skoro 50 odsto, što je od nas traženo. U to vreme Beograd je isplaćivao trudnicama iznos do pune plate dok su bile na trudničkom bolovanju, što je u međuvremenu prihvaćeno i na nivou cele države - rekao je Đilas za „Blic”.


"Infrastruktura železnice Srbije" ad – Strana 4 – Akcionarsko društvo za upravljanje javnom železničkom infrastrukturom „Infrastruktura železnice Srbije“, Beograd\nObjavljeno 31. jula 2019. 09:10 31. jula 2019. 09:10\n„Infrastruktura železnice Srbije“ završila je uređenje zgrade železničke stanice Sremska Mitrovica. Radovi su trajali oko četiri i po meseca i završeni su pre predviđenog roka. Stanična zgrada je u potpunosti rekonstruisana i dobila je novi i funkcionalniji izgled nego ranije.\n„Infrastruktura železnice Srbije“ sopstvenim angažovanjem uradila elektrifikaciju jednog kilometra koloseka u stanici Kraljevo: Brža organizacija saobraćaja i ušteda 100 hiljada evra\nObjavljeno 24. jula 2019. 13:54 24. jula 2019. 13:57\n„Infrastruktura železnice Srbije“ juče je u železničkoj stanici Kraljevo sopstvenim angažovanjem završila elektrifikaciju staničnih koloseka u dužini od oko jednog kilometra.\nIzgrađeni novi automatizovani putni prelazi u čačanskim naseljima Baluga i Mršinci\nObjavljeno 19. jula 2019. 11:08 19. jula 2019. 11:11\n“Infrastruktura železnice Srbije” sredinom jula izgradila je, automatizovala i kompletno uredila još dva putna prelaza, ovaj put u čačanskim naseljima Baluga i Mršinci.\nMihajlovićeva sa železničkim preduzećima: Još više obezbedite prelaze, više da radite sa mladim mašinovođama\nObjavljeno 18. jula 2019. 14:02 18. jula 2019. 14:02\nPotpredsednica Vlade Srbije i ministarka građevinarstva, saobraćaja i infrastrukture Zorana Mihajlović razgovarala je 18. jula u Beloj Palanci sa direktorima železničkih preduzeća o statusu trenutnih projekata koji se realizuju, i planovima za naredni period.\nU toku modernizacija 402 kilometra pruga, rekonstruisano 516 km, ukupno namenjeno železnici četiri i po milijarde evra\nObjavljeno 7. jula 2019. 15:03 7. jula 2019. 15:03\n„Infrastruktura železnice Srbije“ trenutno izvodi radove na rekonstrukciji i modernizaciji 402 kilometra magistralnih i regionalnih pruga u Srbiji, a vrednost tih poslova iznosi oko 960 miliona evra. Kada se tome doda još 516 kilometara pruga rekonstruisanih u protekle četiri godine, u modernizaciju i rekonstrukciju železničke infrastrukture u Srbiji uloženo je u ovom periodu skoro milijardu i po evra. Ukupno je železnici namenjeno četiri i po milijarde evra.\nGeneralni direktor Miroljub Jevtić: Prva deonica brze pruge Beograd – Stara Pazova šest meseci pre roka\nObjavljeno 6. jula 2019. 21:37 6. jula 2019. 21:37\n– Deonica brze pruge od Beograda do Stare Pazove, koju rade kineske kompanije, biće završena šest meseci pre roka, izjavio je 6. jula u Novom Sadu generalni direktor Infrastrukture železnice Srbije Miroljub Jevtić.\nRadna grupa Srbije, Mađarske i Kine za brzu prugu Beograd – Budimpešta: Zajednički poziv Severnoj Makedoniji i Grčkoj da postanu deo projekta\nObjavljeno 5. jula 2019. 18:56 6. jula 2019. 21:46\nPotpredsednica Vlade Srbije i ministarka građevinarstva, saobraćaja i infrastrukture, prof. dr Zorana Mihajlović, rekla je danas da su se delegacije Srbije, NR Kine i Mađarske danas na sastanku trilateralne radne grupe za izgradnju brze pruge Beograd-Budimpešta dogovorile da pozovu Severnu Makedoniju i Grčku da se pridruže ovom projektu.


RTS :: Beko tvrdi da juče nije bio na Biznis forumu\nHronika Beko tvrdi da juče nije bio na Biznis forumu\nBeko tvrdi da juče nije bio na Biznis forumu\npetak, 11. mar 2016, 18:32 -> 18:42\nMilan Beko je izjavio da je laž da je primio poziv za jučerašnje suđenje Maji Adrovac, optuženoj za pomaganje u pokušaju njegovog ubistva.\nIako je Viši sud danas saopštio da je biznismen Milan Beko uredno pozvan na jučerašnje suđenje Maji Adrovac gde je trebalo da bude ispitan u svojstvu oštećenog, Beko tvrdi da to nije tačno.\nBeko u svom saopštenju tvrdi da je "laž" da je prisustvovao Biznis forumu na Kopaoniku i da je primio poziv suda za jučerašnje suđenje Maji Adrovac, optuženoj za pomaganje u pokušaju njegovog ubistva.\nViši sud je ranije danas saopštio da je Beko bio uredno pozvan na jučerašnje suđenje i da je trebalo da bude ispitan, kao i da o tome postoji dokaz u sudskim spisima.\nSud je takođe naveo da je Beko bio na biznis Forumu na Kopaoniku.\nBeko međutim tvrdi suprotno i nadodi da "smelost pojedinaca sakrivenih iza imena Višeg suda, da iznose neistine ne uliva sigurnost da se u takvu ustanovu može ići po pravdu".\nIstim povodom oglasio se i njegov punomoćnik advokat Zdenko Tomanović koji tvrdi da Viši sud u javnost iznosi nepostojeće činjenice.\n"Činjenična netačnost, da je Milan Beko bio na Biznis forumu na Kopaoniku a da je istovremeno primio poziv za suđenje, uz pravnu netačnost da prisustvo punomoćnika na pripremnom ročištu ima pravno značenje da je oštećeni primio poziv za glavni pretres, liči na prepoznatljiv navijački stil kojim pojedinci koji se sakrivaju iza imena Višeg suda udaljavaju sud od svoje zakonom i ustavom uređene uloge", naveo je Tomanović.\nPortparol Višeg suda u Beogradu Tanja Koljenšić je u izjavi Tanjugu ponovila da postoji dokaz o urednoj dostavi poziva koji se nalazi u spisima predmeta.\nKoljenšić je napomenula da će povratnica – dokaz o uredno uručenom pozivu, u ponedeljak biti dostupna javnosti s obzirom na predstojeći vikend.\nSud je na jučerašnjem glavnom pretresu konstatovao da je "oštećeni Milan Beko uredno pozvan, a imenovani se navedenog dana u svojstvu učesnika nalazio na 'Kopaonik biznis forumu'", navodi se u saopštenju suda.\nSud je podsetio da je advokat Tomanović prisustvovao i pripremnom ročištu u tom krivičnom postupku 22. februara, kada je kao punomoćnik oštećenog upoznat sa tim da je ispitivanje oštećenog Milana Beka određeno za 10. mart 2016. godine.\n1 Beko: Zdravkovića možda znam od pucanja na mene\n2 Beko: Zdravković bi mogao da bude osoba koja je pucala\n3 Produžen pritvor osumnjičenom za pokušaj ubistva Beka\n4 Slučaj Beko, oslobađajuća presuda za Maju Adrovac\n5 Sud odbio kućni pritvor za Maju Adrovac\n6 Beko tvrdi da juče nije bio na Biznis forumu\n7 Odloženo pripremno ročište u suđenju Maji Adrovac\n8 Optužena za pomaganje u pokušaju ubistva Beka krajem januara pred sudom\n9 Potvrđena optužnica protiv Maje Adrovac\n10 Ponovo produžen pritvor Maji Adrovac\n1 Produžen kućni pritvor povratniku iz Kline\n2 Opljačkano vozilo kompanije za obezbeđenje u Leposaviću\n3 Odbijen zahtev odbrane Ratka Mladića za izuzeće sudija\n4 Zaplenjeno više od 10 kilograma marihuane\n5 Na Starom kragujevačkom putu poginuo biciklista


Zbog uništavanja reka Bosne i Hercegovine koje je izazvano gradnjom malih hidrocentrala upućeno je Otvoreno pismo Energetskoj zajednici i Evropskoj komisiji, koje je potpisalo 29 udruženja iz cele države. Pismo je od posebnog značaja u svetlu nedavnog reagovanja Sekretarijata Energetske zajednice na odluku Parlamenta Federacije BiH o zabrani reka i …\nHidro sektor „Elektroprivrede Srbije“ ovih dana beleži odlične rezultate. Dva rekorda dnevne proizvodnje zabeležena su 25. juna i to u hidroelektranama „Đerdap 1“ i „Zvornik“. Sa HE „Đerdap 1“, naše najveće hidroelektrane, tog dana je poteklo 26,336 miliona kilovat-sati, dok je u HE „Zvornik“ proizvedeno 2,827 miliona kilovat-sati. Ova dva …\nIako zvuči potpuno neverovatno, čak i u zemlji kao što je Srbija u kojoj korupcija apsolutno dominira javnim prostorom, investitor „Mala hidroelektrana Zvonce“ podneo je 18. juna zahtev za izdavanje upotrebe dozvole za nezakonito izgrađen objekat – MHE „Zvonce“ u zaseoku Rakita. Ovaj zahtev je 24. juna odobren i MHE …\nMinistarstvo građevinarstva, saobraćaja i infrastrukture je u maju dobilo zahtev da se investitoru male hidroelektrane Brusnik na reci Moravici, za koju se sumnja da je uzrokovala uništavanje puta tokom nedavnih poplava, oduzme građevinska dozvola jer je stečena nezakonito, saznaje Centar za istraživačko novinarstvo Srbije (CINS). Ovo su tražile organizacije koje …\nViše od 500 dana, od avgusta 2017. do decembra 2018. godine, grupa žena iz sela Kruščica u Bosni i Hercegovini blokirala je pristup mostu kako bi sprečila izgradnju dveju hidroelektrana na reci Kruščici, a u tome ih nije zaustavila ni policija ni zastrašivanje investitora. Ovaj slučaj završio je i na …


Izvor: Večernje novosti, 11.Nov.2019, 00:54\nMinistar finansija ocenio da je sve u vezi sa njegovim doktoratom politika BEOGRAD - Ministar finansija Siniša Mali, izjavio je večeras da se nada da će Odbor za etiku imati dovoljno snage da donese objektivnu odluku o njegovom doktoratu, bez pritiska opozicije.Mali je ocenio da je sve u vezi sa njegovim doktoratom politika, na kojoj insistira opozicija koja, kako kaže, nema ni plan ni program, i istakao da sve to toliko dugo traje da bi posle svega "najradije pocepao taj >> Pročitaj celu vest na sajtu Večernje novosti << doktorat". Podsetio je da je završio Ekonomski faktultet kao student generacije, da je zatim magistrirao i da je nosilac niza diploma dobijenih na inostranim univerzitetima. Sve je to, kaže, radio jer mu je bilo stalo do akademske karijere, a doktorat je došao kao prirodan sled svega na temu kojom se oduvek bavio. Danas mu je, ističe Mali, stalo do toga kako radi svoj posao, kako građani ocenjuju to što radi i da li imaju nešto da mu zamere. Uveren je da nemaju šta da mu zamere jer plate i penzije rastu, a i Evropska komisija je nedavno u svom izveštaju ocenila da su finansije Srbije stabilne i da je srpski budžet u odličnom stanju. Mali ističe da za takve izveštaje živi. "Meni su važni rezultati mog rada, a kako će ovo pitanje oko doktorata da se završi...pritisci su ogromni, tu su i Đilas i Trifunović...Ne verujem u objektivnu odluku. Ono što mi je važno, to je moj rad i moje znanje", rekao je Mali u emisiji Hit-tvit Pink televizije. PROČITAJTE JOŠ - Mali: Sve je politika, najvažnije je da doktorat nije plagijat I ako je, kaže, kada je doktorat u pitanju napravio grešku, to opet ne znači da je taj njegov rad plagijat. A sve je počelo, podseća, još kada je postao gradonačelnik Beograda, što je predug period i zato i navodi da bi taj doktorat najradije pocepao. "Kao neko ko ima toliko diploma, ko je toliko toga uradio, napisaću još jedan...", rekao je Mali, uveren da pitanje njegovog doktorata u Srbiji više nikoga ne interesuje. Ponosan je, dodao je, da je blizak saradnika predsednika Aleksandra Vučića, ali za sebe ne misli da je toliko važan da bi preko njega neko pokušavao da sruši vladu. Opozicija, prema njegovim rečima, taj pritisak vrši u nedostatku argumenata i planova za budućnost Srbije i zato, kaže, napadaju nešto za šta oni misle da imaju argumenata, iako misli da ih nemaju. Mali je rekao da nema tviter nalog i ne prati tu društvenu mrežu. Naglašava da radi ono što mu je posao i podsetio je da mu od 20. novembra predstoji višednevna odbrana budžea i niza zakona u parlamentu. "Radim ono u šta verujem, a to je bolja budućnost Srbije, nas i naše dece", rekao je Mali.\nMinistar finansija Siniša Mali izjavio je da se nada da će Odbor za etiku imati dovoljno snage da donese objektivnu odluku o njegovom doktoratu, bez pritiska opozicije. Članak Mali: Najradije bih pocepao taj doktorat, napisaću još jedan se pojavljuje prvo na Dnevni list Danas.\n11.Nov.2019: Večernje novosti


ZAVRŠENA JE LETNJA ŠKOLA ASTRONOMIJE "JASTREBAC 2018" | Jefimija TV, Kruševac\nZAVRŠENA JE LETNJA ŠKOLA ASTRONOMIJE “JASTREBAC 2018”\nObjavljeno: 31.07.2018. By Goran Nikolić\nŠkola je realizovana u periodu od 23. do 31. jula na Jastrepcu u odmaralištu Srbija šume. Ukupno 14 učesnika škole imalo je prilike u navedenom periodu da stekne i upotpuni teorijska znanja iz astronomije kroz predavanja i radionice koje su se realizovale, kao i računske vežbe. Vremenski uslovi nisu bili naklonjeni tako da je posmatrački deo realizovan samo dve večeri. Pored navedenog programa polaznici su mogli da nauče nešto više o naučnoj fantastici i filmovima, kao i da upoznaju Jastrebac kroz dve organizovane planinarske ture.\nAstronomsko udruženje “Eureka” Kruševac zahvaljuje se članovima astronomskog društva “Ruđer Bošković”, gradskoj upravi grada Kruševca, turističkoj organizaciji grada Kruševca, “Srbija šume” – gazdinstvu Rasina i restoranu Beka na pomoći u realizaciji same škole. “Nadamo se da ćemo i sledeće godine na istom mestu ali u većem broju realizovati ponovo astronomsko okupljanje. Svim učesnicima su podeljene zahvalnice i po dolasku u Kruševac organizovan je obilazak grada”, kažu u AU “Eureka”.\nProjekat “Letnja škola astronomije Jastrebac 2018”, po Konkursu za implementaciju Lokalnog akcionog plana za mlade grada Kruševca, realizovalo je Astronomsko udruženje “Eureka” Kruševac. Projekat je finansirao grad Kruševac.


LGBT Forum Progres predao prijavu povodom izjava Amfilohija – Volim Podgoricu\nHome / NOVOSTI / Društvo / LGBT Forum Progres predao prijavu povodom izjava Amfilohija\nLGBT Forum Progres saopštio je da je u sklopu redovnog praćenja javnog prostora i registrovanja slučajeva govora mržnje i diskriminacije, formirao prijave zbog povrede ljudskih prava LGBTIQ osoba, širenja netolerancije i diskriminacije, te objavljivanja činjenično neutemeljenih navoda.\nJedna prijava se odnosi na izjavu mitropolita Amfilohija Radovića.\nPredsjednica LGBT Foruma Progres, Bojana Jokić kazala je da su navodi Amfilohija veoma diskriminatorni.\n“Želimo da istaknemo i činjenicu da su navodi mitropolita Amfilohija Radovića veoma diskriminatorini i predstavljaju širenje mržnje i netolerancije prema LGBTIQ osobama. Ovakvi stavovi nisu neočekivani i iznenađujući kada se radi o gospodinu Radoviću, ali moramo da naglasimo da ovoga puta predstavljaju dio organizovane kampanje koja se vodi protiv LGBTIQ zajednice na Balkanu i kojom se pokušavamo kategorisati kao bolesne osobe, što je čista neistina. S tim u vezi, formirana je i prijava protiv gospodina Radovića, zbog izjave koju je dao za portal N1, a u kojoj još jednom naglašava da je homoseksualnost bolest”, kazala je Jokič u dod da je činjenica da javna riječ Amfilohija ima težinu i značaj kod dijela domaće javnosti, “kao i dodala da za sobom povlači negativne akcije usmjerene protiv LGBTIQ zajednice.”\n“Nakon svake negativne izjave Amfilohija Radovića, poraste nivo govora mržnje prema LGBTIQ osobama na internetu, a i dođe do porasta nasilja koje LGBTIQ osobe trpe u svakodnevnim životima. Nadamo se da će nadležni organi konačno ozbiljno da shvate prijave koje se podnose protiv gospodina Radovića, te da će njegove izjave koje sadrže mržnju biti adekvatno procesuirane i tretirane u skladu sa crnogorskim zakonodavstvom“, kazala je Jokić.\nIz LGBT Foruma Progres pozivaju sve javne aktere u Crnoj Gori da “prepoznaju ozbiljnost situacije koja se postepeno razvija na štetu LGBTIQ zajednice, odnosno da prepoznaju da se vodi široka negativna kampanja koja ima za cilj da homoseksualnost izjednači sa pedofilijom, a da LGBTIQ osobe kategoriše kao bolesne i na njihovim leđima nacrta mete.”\n“Obaveza i odgovornost svih nas je da reagujemo i stanemo u zaštitu svih građana/ki Crne Gore koji trpe bilo koji oblik nasilja i diskriminacije, pogotovo ako je on kordinisan i dolazi od javnih ličnosti i medija”, saopštili su iz LGBT Foruma Progres.\nVREMENSKA PROGNOZA ZA SUBOTU: Sunčano i toplo, do 36 stepeni - https://t.co/EIVv7hSlvR https://t.co/6fz3jiOqQU35 minuta ago\nPala vlada u Prištini - https://t.co/HoozMPciAd https://t.co/vcDfyEC0yP1 sat ago


26/07/2017 – RTVSANTOS\nYou are browsing the site archives for July 26, 2017.\nKompletan program 32. Dana piva\nDani piva ove godine održaće se po 32. put. Na dve lokacije održaće se i ove godine, na Žitnom trgu i na Trgu slobode. Nastupaće velike muzičke zvezde, a organizatori su se potrudili da zadovolje potrebe svih. Dani piva će se održati od 28. avgusta do 3. septembra. Isplanirajte večeriRead More →\nEvo do kad treba da zamenite tablice sa oznakama Č, Ć, Š, Ž, Đ, Y i W i\nPrema poslednjim izmenama Pravilnika o registraciji motornih i priključnih vozila, objavljenim u Službenom glasniku, iz registarskih tablica se izbacuju sva slova sa dijakritičkim znakovima, odnosno Č, Ć, Š, Ž i Đ, kao i slova Y i W, dok znak X ostaje važeći. Navodi se da će sve tablice sa ovimRead More →\nJohn Horn:” Srce moje želi da budem ovde”\nUprkos lošim statističkim podacima koji govore o tome koliko ljudi godišnje napusti Srbiju,mi smo naišli na amerikanca John Horn-a koji bi želeo da se skrasi u Zrenjaninu.Ove godine je deseti put kako boravi u našem gradu a ljubav i znanje o rvanju nesebično deli u RK “Proleter”.Prošle godine bio jeRead More →


Grenel: Lažna vest da su SAD za razmenu teritorija - JUGPRESS\n„Lažne vesti”, napisao je Grenel na svom Tviter nalogu, komentarišući članak koji je juče objavio „EUobserver”.\n„Ja sam za ono što se strane u dijalogu dogovore, fokusiran sam na ekonomski razvoj, a ne politiku”, zaključio je Grenel.\nEUobserver juče je objavio članak pod naslovom „Sjedinjene Države još uvek otvorene za razmenu teritorija Kosova i Srbije”, a u tekstu se konstatuje da se toj ideji protivi Nemačka.\nU tvitu koji je taj sajt podelio uz link koji vodi do teksta piše da je „plan o razmeni teritorija između Srbije i Kosova i dalje popularan u američkim krugovima sa Ričardom Grenelom koji nastavlja da promoviše prošlogodišnju ideju o brzom dogovoru o priznanju”.\nGrenel je, naime, tako reagovao na tekst Euobzervera koji je preneo odgovor Metjua Palmera, o eventualnoj korekciji granica, da je na Beogradu i Prištini da uspostave parametre za dijalog, prenosi Tanjug.


RTCG - Radio Televizija Crne Gore - Nacionalni javni servis :: Izbori 2020 :: Ništa neće zaustaviti proces pomirenja\n14. 08. 2020. 13:47 >> 13:47 5\nNišta neće zaustaviti proces pomirenja\nDemokratska Crna Gora saopštila je da Demokratskoj partiji socijalista (DPS) ništa neće pomoći da zaustavi proces pomirenja u Crnoj Gori.\n"Neće vam uspjeti da posvađate braću, kolege, komšije i prijatelje. Nećemo dozvoliti da nas prebrojavate i svrstavate u torove. Gotovo je. Uzalud su vam pritisci, špijuniranja i kažnjavanja koalicije Mir je naša nacija, koja vam je trn u oku", ocijenile su Demokrate Pljevlja.\nTvrde da nema dana kada neko iz redova DPS-a "ne pristupi našoj koaliciji".\n"Obećali smo da ćemo vas politički nokautirati. Gledajte", poručile su Demokrate, navodeći kako posljednjih dana građani Pljevalja ismijavaju nova lažna obećanja DPS-a.\nUmjesto da, kako kažu, objasne građanima gdje je cementara sa 1.000 radnih mjesta, gdje je drugi blok Termoelektrane, gdje su zgrade za penzionere i vojnike, gdje su toplifikacija i Toplana, DPS se hvali "Domom kulture koji se gradi 15 godina, Pljevaljskim parkom koji postoji više stotina godina i projektom centra grada koje ste prepisali od Demokrata".\n"Da li mislite da se građani Pljevalja ne sjećaju da ste otpustili 50.00 radnika? Da li mislite da su zaboravili na desetine do temelja uništenih i opljačkanih fabrika? Mislite li da ne vide kako su na stotine vaših funkcionera postali milioneri? Sve ste uništili i rasprodali, od šuma, rijeka i polja, preko fabrika i zgrada, pa do imovine vjerskih zajednica", navode iz Demokrata.\nDemokratska Crna Gora Izbori 2020. Mir je naša nacija


Naslovna/Društvo/Đajić: Promovisati zdravstvene usluge u inostranstvu\nBANJALUKA – Generalni direktor Univerzitetskog kliničkog centra /UKC/ Republike Srpske Vlado Đajić istakao je u razgovoru sa delegacijom privrednika iz dijaspore da će UKC moći pružiti potpunu zdravstvenu zaštitu ljudima koji žive u inostranstvu po dosta pristupačnijim cijenama nego u zemaljama gdje rade, te da je u tu svrhu pripremio 35 moderno opremljenih jednokrevetnih aparmanta.\nĐajić je naveo da je cilj UKC-a, osim gradnje objekata i nabavke najsavremenije opreme, dodatna edukacija zaposlenih.\n“Naši ljekari se već edukuju u Austriji, Rusiji, Sloveniji, Srbiji, ali i kod nas dolaze eminentni stručnjaci iz svijeta. To će puno značiti za naše ljude, koji rade u inostranstvu u smislu da će u UKC dobiti potpunu zdravstvenu zaštitu koju bi dobili u zemljama gdje rade, ali po daleko pristupačnijim cijenama”, rekao je Đajić.\nOn je objasnio da će u jednokrevetnim apartmanima, koje je u tu svrhu pripremio UKC, biti smješteni svi zainteresovani, ali po pristupačnim ekonomskim cijanama.\nĐajić je tokom jučerašnje posjete UKC-u Republike Srpske delegacije privrednika iz dijsapore razgovarao i o mogućnosti jačeg povezivanja UKC-a i dijaspore, te promociji usluga ove zdrvastvene ustanove u inostranstvu.\nĐajić je zahvalio privrednicima iz dijaspore koji su pronašli vremena da posjete ovaj medicinski centar, te ih upoznao sa radom ustanove i ponudio mogućnost dodatne saradnje da bi građani Srpske u inostranstvu dobili zdravstvenu zaštitu u UKC-u Srpske, saopšteno je iz ove zdravstvene ustanove.\nPrivrednici iz dijaspore izrazili su zadovoljstvo uslovima u kojima UKC Srpske radi, svrstavajući ovu zdravstvenu ustanovu u rang sa svim vodećim klinikama u zemljama gdje su zaposleni, te su obećali pomoć u realizaciji planiranih ciljeva uprave, sa posebnim akcentom na promociju UKC-a Srpske u zemljama EU i šire.\nBanjaluka centar EU ljekari SRNA UKC


Uspješno završena konferencija ''Sfera 2020:Otvori u građevinastvu'' Sponzori i partneri konferencije su tržišni lideri kada su u pitanju otvori u građevinarstvu, te su putem prezentacija i izložbenih štandova ukazali na novitete, i sisteme koji doprinose razvoju sektora otvora u građevinarstvu.\n06. 03. 2020. u 15:15 Face.ba\nIX Međunarodna naučno stručna konferencija ''Sfera 2020:Otvori u građevinarstvu'' uspješno je završena u Sarajevu, i okupila je veliki broj posjetilaca u toku dva dana trajanja događaja. Gosti su imali priliku uživati u predavanjima regionalnih stručnjaka, te je na jednom mjestu komunicirala struka i nauka, iznosila stavove, mišljenja, i time je otvorena mogućnost za uspostavljanje domaće i međunarodne saradnje.\nOrganizator je mostarska kompanija Sfera d.o.o., ovog puta u saradnji sa Mašinskim fakultetom Univeziteta u Sarajevu. Konferencija se održala 03. i 04. marta 2020. godine u Sarajevu, u Hotelu Hills. Zaključci koji su doneseni bit će poslati vladinim institucijama na razmatranje, te će isti biti začetak zajedničke saradnje Univerziteta i privredng sektora u cilju poboljšanja edukacije kadra i struke.


► Mihajlović od sutra do kraja nedelje na istočnom kraku Koridora 10\nTokom boravka na istočnom kraku Кoridora 10, Mihajlovićeva će sa saradnicima biti svakodnevno prisutna na gradilištu na poslednjoj deonici u izgradnji, Bancarevo-Crvena Reka i imati sastanke u kampu u Beloj Palanci sa izvođačima radova i ostalim učesnicima u projektu.\nTokom posete istočnoj Srbiji, pored kontrole radova na Кoridoru, potpredsednica Vlade razgovaraće i sa načelnicima okruga, sa lokalnim samoupravama iz Pirotskog i Topličkog okruga, sa predstavnicima Slobodne zone Pirot i imati sastanke sa državnim i javnim preduzećima iz resora.\nPredviđeni su, između ostalog i sastanci i zajednički obilasci deonica istočnog kraka Кoridora 10 sa regionalnom direktorkom Evropske investicione banke za Zapadni Balkan Dubravkom Negre, sa šefom Кancelarije Svetske banke u Srbiji Stivenom Ndegvom i ministrom transporta, informacionih tehnologija i komunikacija Bugarske Rosenom Željazkovim.\nKako je najavljeno iz ministarstva, predstavnici medija će imati priliku da u petak, 19. jula, prvi obiđu izgrađenu trasu autoputa, dugu 22 kilometra, od Proseka do Crvene Reke.\nMihajlović će obići i radove na izgradnji stanova za snage bezbednosti u Vranju i proveriti funkcionisanje saobraćaja u letnjoj sezoni na deonicama Кoridora 10 kroz Grdeličku klisuru, koje su u maju puštene u saobraćaj.\nMinistarka građevinarstva, saobraćaja i infrastrukture Srbije Zorana Mihajlović je danas obavestila šefa Misije Međunarodnog monetarnog fonda (MMF) da je Vlada Srbije pokrenula investicioni...


Dve pevačice napustile su grupu "Mobi Dik" koja je devedesetih godina imala veliku popularnost, a pevač Srđan Čolić podigao je veliku prašinu kada je pričao da je imao “nešto više“ i sa jednom i sa drugom.\nGrupa “Mobi Dik“ bila je jedna od najpopularnijih devedesetih godina, a fanovi su se i te kako razočarali kada se bend ugasio. Dve pevačice - Ana Stanić koja je bila prva i Aleksandra Perović koja je došla nakon što je Ana napustila grupu, napustile su bend.\nPo izlasku iz grupe obe su započele solo karijeru, a frontmen Srđan Čolić zamerio im se kada je rekao da je sa obe imao nešto više od poslovnog odnosa.\nFoto: bracinac / youtube\nPoznate su i glasine da su on i Aleksandra za potrebe spota za pesmu “Ljubomoran” zaista imali odnos pred kamerama, ali te spekulacije nikada nisu potvrđene.\nODBIJA DA SE VRATI NA ESTRADU Bila je zvezda devedesetih, promenila profesiju, a mnogi se ČUDE kada čuju čime se danas bavi\nAna Stanić je i dalje na muzičkoj sceni, a od 2010. je u braku biznismenom Momčilom Lavrnićem, nekadašnjim košarkašem, sa kojim ima sina Vuka.\nA Aleksandra Perović je po napuštanju grupe nastavila solo karijeru, a zatim je bila i učesnik u “Survivoru”.\nSa dugogodišnjim partnerom Bobanom Jablanom dobila je sina Pavla, nakon čega je promenila profesiju.\nAleksandra sada predaje menadžment u sportu na jednom privatnom fakultetu, a sa estrade se, na neki način, povukla kada je postala majka.\nBONUS VIDEO: Srđan Mobi Dik o pevačicama


MUP RS proslavio slavu, Svetog Arhangela Mihaila\n| I.Sarajevo | Nedelja, 21. novembar 2010.\nMinistar unutrašnjih poslova Republike Srpske Stanislav Čađo poručio je danas u Istočnom Sarajevu da u policiji Srpske nema mjesta onima koje se bave korupcijom ili su sami korumpirani.\nPovodom slave MUP RS, u Istočnom Novom Sarajevu otvorena je nova Policijska stanica Istočno Sarajevo.\nGovoreći o značaju otvaranja nove stanice u Istočnom Sarajevu, ministar Čađo je naglasio da svako poboljšanje uslova rada policije na području Istočnog Sarajeva ima značaj i za građane ovog prostora, jer pokazuje da nisu zaboravljeni, niti će ikada biti.\nPrema njegovim riječima, u sklopu policijske stanice nalazi se i lokacija za izdavanje ličnih dokumenata, koji bi trebalo da od naredne sedmice bude u funkciji i na usluzi građanima Istočnog Sarajeva.\n"I to je samo dio napora koji smo činili, posebno prošle godine, kada smo uspjeli da u 95 odsto lokacija osposobimo na ovaj ili sličan način sve ove prostore", istakao je Čađo i dodao da ovo nije jedini zahvat koji je MUP činio u proteklim godinama na ovom prostoru.\nOn je naveo da u narednom periodu ostaje da se riješi smještaj za odjeljenje saobraćajne policije, te jedinice za podršku, dok će u narednom četverogodišnjem mandatu na listi prioriteta biti i rješavanje pitanja smještaja CJB-a i policijske stanice na Palama.\nDirektor Policije Republike Srpske Gojko Vasić rekao je da je cilj policije da područje Istočnog Sarajeva bude što stabilnije, a što će može postići poboljšanjem uslova za rad pripadnika policije na ovom prostoru.\nOn je istakao da se u ovaj grad, zbog blizine, prenosi i kriminal iz federalnog Sarajeva, koji je veliki grad i kao takav ima mnogo kriminala.\n"Vodeći računa o svom razvoju, MUP nastoji da bude u službi građana i on, planirajući svoj razvoj i objekte, nastoji da bude tamo gdje je najpotrebnije i gdje će dati najbolje efekte", naglasio je Vasić nakon otvaranja novih prostorija Policijske stanice Istočno Sarajevo.\nKada se govori o opremanju, kaže direktor Policije RS, tu se ne misli samo na objekte, već i na tehničko opremanje - primjenu raznih informatičkih i drugih tehničkih uređaja, koji pomažu da policija radi brže, jednostavnije i efikasnije, odnosno da ima manje troškove, a bolje rezultate.\n"Mi nastojimo da primijenimo sva ona savremena saznanja u borbi protiv kriminala, sve ono što se uspješno koristi u sprečavanju kriminaliteta, kako kroz represivno, tako i preventivno djelovanje, i da građanima, za što manje novca, damo što je moguće bolju bezbjednosnu situaciju", istakao je Vasić.\nNa svečanom prijemu, ministar Čađo je uručio srebreni znak Policije RS predstavnicima opština Istočno Novo Sarajevo, Novi Grad i Prijedor.\nMinistar unutrašnjih poslova Srpske promovisao je pripadnike policije koji su postigli izuzetne rezultate u radu. NJih 11 nagrađeno je novčano, 50 odsto od plate, dok je 17 policajaca dobilo zahvalnice.\nSlavu MUP RS, ministru Čađi i svim pripadnicima Ministarstva čestitao je Predsjednik Republike Srpske.\n"Ovom prilikom želim da pripadnicima MUP-a RS odam priznanje za dosadašnje angažovanje i poželim puno uspjeha u daljem radu", navodi se u čestitki predsjednika Milorada Dodika.\nPredsjednik Republike izrazio je uvjerenje da će u narednom periodu svi zajedno nastaviti sa poboljšanjem organizacionog, kadrovskog i materijalnog stanja u Ministarstvu, što će njegovim pripadnicima omogućiti postizanje još boljih rezultata u ostvarivanju osnovnih funkcija i zaštiti lične i imovinske bezbjednosti građana.


SportDC - Vesti - Premijer liga BiH - Milutinović neće u Iran\n17.01.2018 Gavro Vujanović\nMilutinović neće u Iran\nNapadač Petar Banović (20) koji je minulu sezonu nastupao za Neretvanac iz Opuzena priključio se pripremama premijerligaša BiH iz Krupe na Vrbasu. On već nekoliko dana vredno trenira u kanjonu Vrbasa sa željom da se nametne stručnom štabu Slobodana Starčevića.\n-Došao sam u Krupu jedan od najbolje organizovanih klubova u BiH i na osnovu prvih utisaka sam oduševljen. Nadam se da šu uspeti da se nametnem stručnom štabu. Dočekan sam lepo, prihvatili su me saigrači odlično i sada je sve na meni – rekao je Petar Banović.\nRođen je 11. septembra 1997. godine u Livnu, ima pasoš BiH, tako da se ne radi o stranom igraču. Počeo je kao mladi igrač u kadetima Trešnjevke, a potom prešao u Zagreb gde je nastupao za kadete i juniore, a potom se preselio u Sesvete, debitovao je za prvi tim 2016. godine, a pre Neretvanca nastupao je za Goricu iz istoimenog predgrađa Zagreba.\n-Vidi se da se radi o mladom i ambicioznom fudbaleru koji je željan dokazivanja i ozbiljno je shvatio dolazak u naš klub. Tu će biti još neko vreme, da sagledamo sve njegove potencijale i mogučnosti, a onda ćemo da donesemo odluku da li će ostati u našim redovima i pojačati napad za prolećni deo sezone u kojem jurišamo na tri fronta. Za sada mogu da kažem da se ozbiljno nameće htenjem, zalaganjem i voljom – istakao je šef stručnog štaba Krupe Slobodan Starčević.\nS druge strane iskusni vezista Zoran Milutinović po svemu sudeći vratiće se iz Irana ponovo u Krupu. Ovaj Prijedorčanin je boravio nekoliko dana u tamošnjem prvoligašu Saipi na probi, ali kako sada stvari stoje neće pronaći zajednički jezik sa čelnicima kluba i kako smo saznali javio se čelnicima Krupe i treneru Starčeviću da se vraća u kanjon Vrbasa.\nFudbaleri Krupe koji zimuju na petoj poziciji Premijer lige BiH i imaju realne šanse da se plasiraju u Ligu za prvaka, a izborili su i plasman u polufinala kupova Republike Srpske i BiH, tako da im je međunarodna scena nadohvat ruke. Prvu kontrolnu utakmicu Krupljani će da odigraju na Jovandan, 20. januara na svom terenu protiv federalnog prvoligaša i prošlosezonskog premijerligaša Metaleža iz Jajca. Finalni deo priprema obaviće na jadranskom primorju, u Umagu, od 22. januara.


Na Kosovo ušao samo jedan šleper sa sirovinom - Ekonomija - Dnevni list Danas\nPočetna » Ekonomija » Na Kosovo ušao samo jedan šleper sa sirovinom\n1Piše: Beta 23. marta 2020. 19.30\nOn je u izjavi za agenciju telegrafi.com rekao da ni pre uvođenja tase uvoz sirovina iz Bosne nije bio velik.\n„Samo 29 miliona evra je bila godišnja vrednost uvoza sirovina pre uspostavljanja takse od sto odsto, i ne može se očekivati neko značajno povećanje uvoza sirovina iz Srbije i Bosne i Hercegovine“, kazao je Staviljeci.\nNaveo je da je od 16. do 22. marta na Kosovo uvezeno rekordna količina pšenice od 6.200 tona . „To je izuzetno velika količina za kosovsko tržište“, kazao je Staviljeci i objasnio velikom potražnjom za brašnom na Kosovu.\nUvoz ostalih prehrambenih proizvoda je na nešto višem nivou od uobičajenog, i na Kosovo je te robe uvezeno za 120 miliona evra, rekao je porparol Carine.\nVlada Kosova je u petak donela odluku o ukidanju takse od sto odsto na sirovine koje se uvoze iz Srbije i BiH i najavila da će taksa za ostale proizvode biti ukinuta 1. aprila kada počinje postepena primena reciprociteta u odnosu na te dve zemlje.\ncarina, kamion, Kosovo, takse\n23. marta 2020. u 21.00\nŠta to vi pravite pa imate da nam prodate a da mi nemamo?


M. D. 21. decembra 2015. 13:05\n– Često se takvom detetu kaže da je razmaženo ili da umišlja, a moguće je da ga nešto zaista boli. To može da se desi i kod sasvim malog deteta i kod tinejdžera. Kod nas se ovom problemu ne poklanja dovoljna pažnja – primećuje dr Simić, koja objašnjava da za ovakva stanja postoje rešenja: lekovi za ublažavanje bola, neki drugi medikamenti, a u lečenje se obavezno uključuje i dečji psiholog. Ona dodaje da je neopravdan strah da će se deca koja pate od hroničnog bola navići na lekove protiv bolova.\n– Čak i morfin koji dajemo detetu posle operacije, kada se daje na medicinski propisan način i postepeno isključuje iz terapije, neće izazvati navikavanje – kaže dr Simić.\nOsim ove zablude, u Srbiji, koja, kako kaže ova lekarka, neguje mentalitet da smo jak i trpeljiv narod, vlada uverenje da bolesno dete treba da stegne zube. A pravilo je da se sprečava svaka vrsta\nbola. Jer, to može da ostavi različite posledice: strah od lekara, zbog kojeg će neko izbegavati odlazak kod lekara ili prećutati bol, zbog kojeg će mu možda pući slepo crevo. U razvijenim zemljama takav pristup vaspitanju i lečenju davna je prošlost.\n– Čak i pri davanju injekcije ili vađenju krvi, pre uboda igle, anesteziolozi na Zapadu prvo na kožu nanesu lokalni anestetik i sačekaju da počne da deluje. U Americi je pravo da se ublaži bol jedno od osnovnih ljudskih prava, pa pacijent može zbog pretrpljenog bola tužiti lekara. Kod nas pomenuta krema, koja bi ublažila bol malom detetu kada prima injekciju ili dobija lek preko igle, još nije registrovana – kaže dr Simić.


ĆORIĆ: BIJELJINSKOJ BOLNICI "SVETI VRAČEVI" POTREBNA POMOĆ U SLUČAJU ŠIRENJA VIRUSA | RTV Slobomir\nĆORIĆ: BIJELJINSKOJ BOLNICI "SVETI VRAČEVI" POTREBNA POMOĆ U SLUČAJU ŠIRENJA VIRUSA\nPoslanik SNSD-a u Narodnoj skupštini Republike Srpske Nedeljko Ćorić istakao je da je Bolnici "Sveti Vračevi" u Bijeljini potrebno 50 dodatnih kreveta za karantin da bi se na vrijeme obezbijedili dodatni kapaciteti u prostorijama stare bolnice u slučaju širenja zaraze virusom korona.\nĆorić je naglasio da ga je direktor ove zdravstvene ustanove Milica Lovrić informisala da je planirano da se obezbijedi jedna operaciona sala za eventualne bolesnike zaražene virusom korona, te da su za te namjene neophodna dodatna novčana sredstva u iznosu od 161.000 KM.\n"Potrebna su i određena medicinska sredstva i lijekovi, kao i aparat za analizu uzoraka, odnosno za testiranje na novi virus korona, jer njihov transport u Banjaluku i čekanje rezultata traje najmanje tri dana, što iziskuje dodatna novčana sredstva i vrijeme", pojasnio je Ćorić.\nOn je izrazio nadu da će republički Štab za vanredne situcije i Vlada Republike Srpske pravovremeno reagovati kao i do sada i obezbijediti neophodna sredstva za potrebe bijeljinske bolnice.\nĆorić je ukazao i na činjenicu da stanovnici Bijeljine imaju problem zbog nedostatka zaštitnih maski i higijenskih rukavica koje ne mogu da nabave u slobodnoj prodaji u apotekama i pozvao sve institucije da pomognu u nabavci ovih neophodnih sredstava, a sve s ciljem suzbijanja širenja zaraze virusom korona.\nPoslanik SNSD-a u Narodnoj skupštini Srpske rekao je da ima informacije da su pojedini privrednici sa područja Bijeljine izrazili spremnost da pomognu Bolnici "Sveti Vračevi" u ovim teškim trenucima i pozvao sve koji mogu da na bilo koji način doprinesu poboljšanju stanja i pomognu ovoj zdravstvenoj ustanovi kako bi ona i njeni zaposleni sutra pomogli svojim sugrađanima u slučaju širenja epidemije.\n"Takođe, molim sve one koji su na bilo koji način odgovorni ili vrše bilo kakve javne funkcije da nivo pripravnosti i odgovornosti podignu na najveći mogući nivo kako bi svi zajedno doprinijeli zaustavljanju širenja zaraze da bi Republika Srpska mogla, nakon svega, što lakše i brže da sanira posljedice ove pošasti i nastavi putem razvoja i napretka", poručio je Ćorić.


HRW: Egipat proterao sirijske izbeglice\nEgipatske vlasti su prvo pritvorile više od 1.500 izbeglica iz Sirije, među kojima ima Palestinaca i 250 dece, a zatim većinu naterale da napuste Egipat.\nU saopštenju Hjuman jajts voča se navodi da su izbeglice zadržavane nedeljama, pa čak i mesecima, kao i da je među decom bilo i beba starih tek dva meseca, prenela je agencija AFP.\nVećina izbeglica koje su pritvorene su pokušale da "migriraju u Evropu na čamcima u organizaciji švercera", a egipatske vlasti su pritom posebno loše tretirale Palestince koji su pobegli iz ratom opustošene Sirije, istakao je HRW.\nTa organizacija za ljudska prava je optužila egipatske vlasti da je te izbeglice "sprečila da potraže zaštitu" od agencije Ujedinjenih nacija za izbeglice, UNHCR-a, i da im je naložila da napuste Egipat ili će u suprotnom morati da se suoče sa "neograničenim pritvorom".\n"Egipatske vlasti su pritvorenim Palestincima poručili da im je jedina alternativa neograničenom pritvoru da odu u Liban, gde mogu legalno da uđu jedino uz 48-časovnu tranzitnu vizu ili da se vrate u ratom razorenu Siriju"", naveo je HRW i pozvao Kairo da odmah puste preostale izbeglice na slobodu i dopuste UNHCR da im pruži zaštitu na koju imaju pravo u skladu sa međunarodnim pravom.


Reč je o oko 11 miliona evra koje će KOSTT opredeliti za plaćanje električne energije za opštine na severu Kosova.\nOdluka je doneta na osnovu predloga šefice parlamentarne grupe Samoopredeljenja, Mimoze Kusari Ljilje, koju je prethodno usvojio Odbor za ekonomiju, industriju, preduzetništvo i trgovinu – da KOSTT, umesto vlade, preuzme odgovornost za plaćanje troškova za struju u narednih šest meseci.\nU sali je bilo prisutno 68 poslanika, a među njima su bili i oni iz Srpske liste. Sednici nisu prisustvovali poslanici PDK, LDK i AAK.\nPoslanik Srpske liste, Igor Simić, saopštio je pre glasanja da ova stranka neće podržati preporuke ovog odbora i zatražila je da se licenciraju dve kompanije na Severu Kosova koje bi vršile distribuciju električne energije.\nPrištinska Gazeta Express, međutim, javlja da su za ovu preporuku ipak glasali i poslanici Srpske liste.\nŠefica parlamentarne grupe LVV, Mimoza Kusari Ljilja kazala je da postoji rezolucija još od 2018. godine kojom je zatraženo od Regulatorne kancelarije za energetiku (RKE) i KEDS-a da pronađu rešenje u vezi sa troškovima za struju na severu Kosova.\nMeđutim, kako dodaje, ništa se do sada nije promenilo.\nPodsetila je da je decembra meseca Kosovo primljeno u ENTSO-E i pridružilo se regulatornom bloku sa Albanijom, te ukazala na neophodnost pronalaska trajnog rešenja za ovo pitanje.\nMinistar ekonomije na Kosovu, Artane Rizvanoli, takođe je govorio o pronalasku trajnog rešenja. Potvrdio je da je Elektrosever podneo zahtev za licenciranje i izrazio nadu da će on uskoro i biti odobren.\n23.06.2021 Srbi iz Kosova Polja pozvali predsednika Vučića da ih poseti (1146)\n23.06.2021 Prilužje: Održana polufinalna manifestacija za izbor Kosovke devojke (679)\n23.06.2021 Srpska lista se zahvalila Vučiću na jučerašnjem izlaganju (260)\n23.06.2021 U Srbiji od posledica kovida preminula još tri pacijenta (150)